Oscar and Lucinda is 'n roman van die Australiese skrywer Peter Carey wat die eerste keer in 1988 gepubliseer is. Dit is in dieselfde jaar alreeds bekroon met 'n Booker-prys. Die roman se intrige het te doen met twee dobbelaars (die een obsessief en die ander kompulsief) wat saam werk om 'n kerk wat van glas gemaak is vanaf Sydney 400 kilometer ver tot by 'n setlaarsgemeenskap by Bellingen te vervoer. 'n Gelyknamige rolprentverwerking van hierdie roman is in 1997 vrygestel met Ralph Fiennes en Cate Blanchett in die rolverdeling. Hierdie artikel is ’n saadjie. Voel vry om Wikipedia te help deur dit uit te brei.


Indaiatuba is 'n munisipaliteit in die staat van São Paulo in Brasilië. Die bevolking is op 226 602 geskat in 2014 en sy gebied is 311.36 km2 groot. Die hoogte bo seevlak is 624 m. Die stad se naam is afgelei uit die Tupitaal. Dit is 'n belangrike stad en een van die belangrikste industriële gebiede in Brasilië. Gegrond op die jongste IFDM sosiale indeks data, is Indaiatuba as nommer een gelys op die "Top 100 beste stede om in te woon in Brasilië". Die Toyota Corolla (E140) word hier vervaardig. (pt) Estimativa Populacional 2014 (Bevolkingskatting 2014) URL besoek op 5 Desember 2014 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Alberton was die moedergemeente van die Nederduitse Gereformeerde Kerk op die Randse dorp Alberton, maar dis op 28 November 2010 ingelyf by Alberton-Wes. NG lidmate het wel op Sondag 21 Augustus 2016 in die ou moedergemeente se kerk byeengekom om dit wat die gemeente se 100-jarige bestaan sou gewees het, te vier. Die gemeente is op versoek van die inwoners en lidmate van Alberton, wat 250 getel het, op Woensdag 16 Augustus 1916 deur die Ringskommissie van Potchefstroom van die moedergemeente Germiston afgestig. Die eerste jare van die gemeente se bestaan was jare van storm en drang. By afstigting het hulle geen bruidskat ontvang nie en moes self sien om 'n bymekaarkomplek daar te stel. Op Germiston is 'n sinkvoerskuur deur 'n groepie aangekoop, vervoer hierheen en stuksgewyse opgerig, en dit moes as die eerste kerkgebou dien. Die gebou het teen 1952 nog gestaan, maar is later van die hand gesit. Eers tien jaar ná die ontstaan van die gemeente is 'n doeltreffende kerksaal opgerig wat ruimte aan 400 mense bied. Hiervan is die hoeksteen op 9 April 1927 deur die indertydse leraar, ds.


Die Annenbergstigting (Engels: Annenberg Foundation) is 'n familiestigting wat in 1989 gestig is om finansiële en ander steun aan organisasies sonder winsoogmerk in die Verenigde State en elders ter wêreld te verskaf, hoofsaaklik deur die toekenning van beurse, die verlening van tegniese bystand en liefdadigheidsaktiwiteite. Die stigting is in die lewe geroep deur en genoem na die uitgewer, filantroop en diplomaat Walter H. Annenberg (1908–2002) en het sy setel in Los Angeles, Kalifornië, met streekkantore in Washington, DC en Pennsilvanië. Die huidige president en hoof uitvoerende beampte is Wallis Annenberg. Die stigting se kernprojekte sluit die Annenberg Learner-projek (vroeër Annenberg/Corporation for Public Broadcasting, kort CPB) in wat baie opvoedkundige televisieprogramme van die VSA se Public Broadcasting Service (PBS) befonds, asook die Annenberg-gemeenskapsstrandhuis (Annenberg Community Beach House) in Santa Monica, die Annenberg-ruimte vir fotografie (The Annenberg Space for Photography), Metabolic Studio, explore.org en die Wallis Annenbergsentrum vir Uitvoerende Kunste (Wallis Annenberg Center for Performing Arts) in Beverly Hills. Annenberg Foundation: About the Foundation. Besoek op 26 April 2016 Annenberg Foundation: Board of Directors.


'n Karnivoor of vleister (vanuit die Latyn carne vir 'vlees' en vorare wat 'vreet' beteken) is 'n organisme wat 'n dieet het wat hoofsaaklik uit diere bestaan, hetsy dit van lewende diere (vir jagdiere) of dooie diere (vir aasdiere) afkomstig is. In die algemeen kan 'n mens diere as karnivore beskou as hulle hoofsaaklik ander diere vreet eerder as om plante te vreet. Daar bestaan ook ongewerweldes wat prooi eet soos spinnekoppe en hottentotsgotte asook verskeie spesies land- en seeslakke. Diere wat uitsluitlik vleis eet word ware karnivore genoem. Plante wat insekte vang en verteer word karnivoorplante genoem. Karnivore wat hoofsaaklik insekte en soortgelyke ongewerweldes vreet word insektevore genoem, terwyl die wat hoofsaaklik vis eet piskivore genoem word. Karnivoorgedrag wat die vreet van lede van 'n organisme se eie spesie insluit word kannibalisme genoem. Die woord karnivoor word soms gebruik om na die soogdierorde Carnivora te verwys, maar dit kan misleidend wees. Baie diere uit die orde Carnivora is uitsluitlik vleiseters maar nie almal nie. Bere is byvoorbeeld lede van die orde Carnivora maar is nie karnivore wat hul dieet betref nie en pandas is herbivore.


Die NG gemeente Montclair was 'n gemeente van die Nederduitse Gereformeerde Kerk in die provinsie en Sinode van KwaZulu-Natal. Dit het op 1 September 2005 saamgesmelt met die moedergemeente, NG gemeente Durban-Suid, waarna dié saamgestelde gemeente bekendstaan as Durban-Oos. Dié nuwe gemeente se belydende lidmate het binne die eerste 10 jaar van sy bestaan afgeneem van 835 tot 332. Die gemeente is op 21 Februarie 1951 van Durban-Suid afgestig as die 26ste van die destydse Natalse Kerk en die sewende in die stad Durban. As gevolg van die geografiese uitgestrektheid en die verspreidheid van sy lidmate, het die gemeente Durban-Suid voor groot probleme te staan gekom. Baie van sy lidmate het met die jare verband met die Kerk verloor. Veral die lede van die wyke Montclair en Suidkus is die swaarste getref deurdat vervoerdienste na die sentrale kerksaal ongerieflik was. Die hou van buitedienste was ook nie die mees bevredigende oplossing nie, want met een leraar alleen kon daar hoogstens een maal per maand op al sewe die buitediensplekke 'n diens gehou word. Baie buitedienste het ook nie daartoe bygedra om die saamhorigheidsgevoel van die gemeente te versterk nie.


Vertaalkritiek is die stelselmatige studie, evaluering en vertolking van verskillende aspekte van vertaalde werke. Dit is ’n interdissiplinêre akademiese studieveld wat nou verband hou met literaratuurkritiek en vertaalteorie. Party mense glo dat vertaalkritiek op die negatiewe aspekte van ’n werk moet fokus. ’n Moderner benadering is dat kritiek positiewe aspekte van ’n werk ook moet ondersoek. Een van die doelwitte van vertaalkritiek is om bewustheid te skep van die delikaatheid wat by vertaling betrokke is en om te ondersoek of die vertaler sy of haar doel bereik het of nie. Die vertaaldeskundiges en -leke wat literêre vertaling doen, kom onvermydelik voor die kwessie van vertaalgehalte te staan. Vertaalkritiek het etlike oop kwessies, soos die naam van die gebruik om vertalings te evalueer en die maatstawwe van sodanige evaluering, wat elk uitvoerige navorsing verdien. ’n Literêre teks kan ondersoek word as ’n vertaling, maar nie hoofsaaklik om dit te beoordeel nie, maar om te verstaan waar die teks staan ten opsigte van die oorspronklike deur die vertolkingspotensiaal te ondersoek wat voortspruit uit die vertaalkeuses wat gemaak is.


Die Lancia Augusta is 'n motorvoertuig wat deur Lancia vervaardig is vanaf 1933 tot 1936. Dit is bekendgestel by die Parys Motorskou van 1932. Hierdie artikel is ’n saadjie. Voel vry om Wikipedia te help deur dit uit te brei.


Die Telugu Wikipedia is op 10 Desember 2003 gestig en het tans ongeveer 76 000 artikels. Telugu is een van die amptelike tale van Indië naas Engels en Hindi en van die Indiese deelstaat Andhrapradesj. Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas C tenklokomotief is oorspronklik deur die Natalse Regeringspoorweë bestel, waar dit as 'n Klas-G lokomotief geklassifiseer is. Die wielkonfigurasie van die eerste sewe lokomotiewe was 2-6-0T, maar hulle is vanaf 1882 herbou met 'n wielkonfigurasie van 4-6-0T. In 1912 is dit deur die Suid-Afrikaanse Spoorweë as 'n Klas-C lokomotief geherklassifiseer. Classification of S.A.R. Engines with Renumbering Lists, issued by the Chief Mechanical Engineer’s Office, Pretoria, Januarie 1912, p. 7, 13, 19 (Herdruk in April 1987 deur die SAVD Museum, R.3125-6/9/11-1000) Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. ISBN 0869772112. p. 10-11, 28


Die Suid-Afrikaanse Klas 37-000 van 1981 is 'n diesel-elektriese lokomotief uit die Suid-Afrikaanse Spoorweë-era. No. 37-020 in Spoornetblou by Empangeni, 14 Augustus 2007 Wrak van no. 37-005 in Spoornetoranje by Koedoespoort, 9 Oktober 2009 Herboude no. 37-005 in Transnet Freight Railkleure by Koedoespoort, 19 Julie 2011 Paxton, Leith & Bourne, David. Locomotives of the South African Railways. Struik. ISBN 0 86977 211 2 Wikimedia Commons het meer media in die kategorie Suid-Afrikaanse Klas 37-000. Middleton-SA Loco Guide, p. 38, 44 South African Railways Index and Diagrams Electric and Diesel Locomotives, 610mm and 1065mm Gauges, Ref LXD 14/1/100/20 (amended uitg.). 28 Januarie 1975.


Die Benetton Formula-span (amptelik Benetton Formula Ltd, algemeen na verwys as Benetton), was 'n Formule Eenmotorwedrenspan wat van 1986 tot 2001 aan Grand Prixwedrenne deelgeneem het. Die span was besit deur die Benettonfamilie, eienaars van die wêreldwye klerewinkelgroep Benetton. In 2000 is die span vir VS$120 miljoen aan Renault verkoop, maar het bly meeding as Benetton vir die 2001-seisoen. In 2002 het die span Renault F1 geword, en in 2012 weer die Lotus F1-span. Die Benetton-span het 'n Britse lisensie gehad van 1986-1995 en 'n Italiaanse lisensie van 1996-2001, dus slegs die tweede vervaardiger (naas Shadow in 1976) om sy nasionaliteit amptelik te verander. Die Benettonfamilie wou hierdie verandering van burgerskap hê om 'n F1-span in hulle eie land te besit. Benetton is steeds die enigste vervaardiger om onder twee verskillende nasionaliteite Grand Prixoorwinnings te behaal. Die span was altyd gebaseer in die Verenigde Koninkryk, aanvanklik in die ou Tolemanfabriek, in Witney, Oxford en later in 1992 in 'n nuwe, groter fabriek in Enstone, Engeland. 'n Benetton B190B Formule Eenmotor bestuur deur Nelson Piquet in die 1991 seisoen.


Metaalverkoling is 'n katastrofiese vorm van korrosie/roes wat plaasvind wanneer vatbare materiaal blootgestel word aan 'n omgewing met hoë koolstof-aktiwiteite. Die roes manifesteer as 'n opbreek van metaal tot metaalpoeier. Die vermoedelike meganisme is eerstens die afsetting van 'n grafietlaag (gewoonlik van koolstofmonoksied (CO) in die dampfase) op die oppervlak van die metaal. Hierdie grafietlaag vorm vermoedelik metastabiele M3C-spesies (waar M die metaal is), wat weg van die metaaloppervlak migreer. In sommige areas word geen M3C-spesies waargeneem nie en dui dit op 'n direkte oordrag van metaalatome in die grafietlaag in. Die temperature wat gewoonlik met metaalverkoling geassosieer word is hoog (300-850 °C). Uit 'n algemene begrip van chemie, kan dit afgelei word dat die tempo van die reaksie wat metastabiele M3C-spesies vorm by laer temperature, te laag is om beduidend te wees, en by baie hoër temperature is die grafietlaag te onstabiel, sodat CO-afsetting (minstens tot 'n aansienlike mate) nie kan plaasvind nie. Baie kortliks bestaan daar verskeie voorgestelde metodes vir die voorkoming of vermindering van metaalverkoling; die mees algemene blyk te wees Aluminidebedekkings, legering met koper en die toevoeging van stoom.


'n Sedan is 'n passasiersmotor in 'n driekasuitleg met A, B & C-pilare en die hoofvolumes verpak in aparte kompartemente vir die enjin, passasiers en vrag. Die woord sedan is afgelei van 'n Italiaanse woord 'sedia'. Dit beteken dikwels stoel en kom oorspronklik van die stoel wat deur twee mense gedra is. In Australië, Kanada, Nieu-Seeland en Amerika word dit 'n sedan genoem, maar in Brittanje en Ierland noem hulle dit 'n salon. Die eerste sedan was die Renault Voiturette Type 1899. Die eerste viermotor wat 'n sedan genoem is, was die 1911 Speedwell, wat in Dayton, Ohio, vervaardig is. Voorheen is al die vierdeur-geslote voertuie limousines of salon genoem. Die passasierskompartement het twee rye sitplekke en voldoende passasiersruimte in die agterste ry vir volwasse passasiers. Die laairuim is gewoonlik heel agter, met die uitsondering van 'n paar agterenjinmodelle, soos die Renault Dauphine, Tatra T613, Volkswagen Tipe 3 en Chevrolet Corvair. Dit is die mees algemene motorbakstyl. "Car Design Glossary - Part 2: One-Box (Monospace or Monovolume)".


Die Eeufeesgebou op die Hatfieldkampus van die Universiteit van Pretoria huisves ses 300-sitplek lesingsale. Die gepaste naam Eeufeesgebou herdenk 'n honderd jaar van argitektoniese diversiteit op die kampus. Die visie en groei van die akademiese gemeenskap het gelei tot 'n eklektiese verskeidenheid van argitektoniese style op die kampus. Die voorlegging vir die Eeufeesgebou was 'n wenner in 'n argitektoniese kompetisie wat deur die universiteit aangebied was. Die gebou is ontwerp deur André Eksteen, Braam de Villiers en Leon van der Westhuizen van Earthworld Architects and Interiors en is in 2009 voltooi. "Centenary Building (Eeufees Gebou) (Pretoria)" (in Engels). Geargiveer vanaf die oorspronklike op 19 Julie 2019. Besoek op 8 Oktober 2015. "UPSpace: Centenary Building" (in Engels). Geargiveer vanaf die oorspronklike op 5 Maart 2016. Besoek op 8 Oktober 2015. Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′14″S 28°13′59″O / 25.754004°S 28.232961°O / -25.754004; 28.232961


Die Noordwes-Universiteit (bynaam "Pukke"), voorheen bekend as die Potchefstroomse Universiteit vir Christelike Hoër Onderwys (afgekort: P.U. vir C.H.O.), voordat dit met ander instellings saamgesmelt het om die Noordwes-Universiteit te vorm, is in 2004 gestig. Dit is ’n medium grootte Suid-Afrikaanse universiteit. Onderrig geskied hoofsaaklik in Afrikaans op die Potchefstroom-kampus en in Engels op die ander kampusse, naamlik Mafikeng en Vaaldriehoek (Vanderbijlpark). Die Potchefstroomse Universiteit het ontwikkel uit die Teologiese Skool van die Gereformeerde Kerke van Suid-Afrika (GKSA), wat op 29 November 1869 op Burgersdorp (Kaapprovinsie) gestig is met die grondlegger van die GKSA, ds. Dirk Postma, as eerste lektor. By die stigtingsvergadering is besluit dat die skool onderrig sal verskaf aan toekomstige onderwysers en ander persone, sonder om enige voorkeur aan ’n spesifieke professie te gee. Aanvanklik was daar vyf studente en twee lektore, Postma en ds. Jan Lion Cachet. In 1877 word ’n "Letterkundedepartement" gevestig, met een professor, ds. Petrus Postma, 'n seun van ds.


Die Zolder-renbaan is 'n 4.011 km lange motorsportrenbaan in Heusden-Zolder, België. Dit het die Belgiese Grand Prix van 1973, 1975–1982, en 1984 (10 byeenkomste) aangebied. Hierdie artikel is ’n saadjie. Voel vry om Wikipedia te help deur dit uit te brei.


Die Pretoria-Pietersburgspoorlyn is tussen in 1897 en 1899 van Pretoria na Pietersburg (deesdae Polokwane) deur die Pretoria Pietersburg Spoorweg Maatschappij met Britse kapitaal gebou. Vyf maande nadat die spoorweg voltooi is, breek die Tweede Vryheidsoorlog uit en die ZAR-regering lê beslag op die spoorweg. Na die oorlog kom dit onder die beheer van die Sentraal-Suid-Afrikaanse Spoorweë. Bouwerk begin in 1897 en op 1 Julie 1898 is die eerste 132 km tussen Pretoria en Nylstroom geopen. Drie maande later is die volgende 90 km tussen Nylstroom en Potgietersrus geopen en op 31 Mei 1899 is die laaste 63 km tussen Potgietersrus en Pietersburg geopen. Die spoorlyn begin by die Pretoriastasie waar dit met NZASM se spoornet verbind is. Dit loop verby die die stad aan die wes en volg die Apiesrivier tot by Hammanskraal. Terwyl die Apiesrivier en Pienaarsrivier na die weste draai, loop die spoorlyn na die noorde tot Warmbad waar dit na Nylstroom klim. Toe draai dit aan die noordooste en volg die Nylrivier tot by Potgietersrus. Daar gaan dit oor die Waterberg en dal af tot Pietersburg.


Die Lancia Kappa (Tipe 838) is 'n motor vervaardig deur Lancia vanaf 2001 tot 2009. Hierdie artikel is ’n saadjie. Voel vry om Wikipedia te help deur dit uit te brei.


Toyota Motorkorporasie se M-familie van enjins is 'n langsgemonteerde inlynsessilinder enjinontwerp. Hulle is gebruik van die 1960's tot die 1990's. Alle M-familie enjins was stootstangkopklep (OHV)-ontwerpe. Terwyl die M-familie met 'n kettinggedrewe enkelnokas onstaan het, het dit later ontwikkel tot 'n bandgedrewe dubbelbonokas (DBNA)-stelsel na 1980. Alle M-familie-enjins gebruik 'n gietysterblok met 'n aluminiumsilinderkop, en word in die Toyota Kamigo aanleg in Toyotastad, Japan gebou. Hierdie artikel is ’n saadjie. Voel vry om Wikipedia te help deur dit uit te brei.


Die Haïtiese Kreool Wikipedia is die uitgawe van Wikipedia in Haïti, 'n gratis aanlynensiklopedie. Dit het tans ongeveer 64 100 artikels. Hierdie artikel is ’n saadjie. Voel vry om Wikipedia te help deur dit uit te brei.


Gendun Drup (Tibettaans: དགེ་འདུན་གྲུབ་པ།; 1391–1474, gebore as Péma Dorje) is nadoods aangewys as die 1ste Dalai Lama. Gendun Drup is in Sentraal-Tibet gebore as die seun van Gonpo Dorje en Jomo Namkha Kyi van ’n nomadiese volk. Hy is as ’n skaapwagter grootgemaak tot op die ouderdom van sewe, waarna hy in die Narthang-klooster geplaas is. Toe hy 20 jaar oud was (in omstreeks 1411) het hy die naam Gendun Drup gekry toe hy ’n monnik word. Hy het toe ’n student en eindelik die hoofdissipel geword van die ghoeroe Je Tsongkhapa (1357–1419), wat die Gelug-skool van Boeddhisme gestig het. Teen die middel van sy leeftyd was hy een van die hoogs aangeskrewe geleerdes van sy tyd. "dge 'dun grub pa". Tibetan Buddhist Resource Center (in Engels). Geargiveer vanaf die oorspronklike op 9 Mei 2020. Besoek op 20 Mei 2015. Gedun Drupa Geargiveer 13 Desember 2005 op Wayback Machine at Dalai Lama website. Thubten Samphel en Tendar (2004). The Dalai Lamas of Tibet. Roli & Janssen, Nieu-Delhi. (2004).


Die Kimmeriërs (Grieks: Κιμμέριοι, Kimmerioi) was ’n antieke Indo-Europese volk wat reeds in 1300 v.C. noord van die Kaukasus en die See van Azof gewoon het. Hulle is in die 8ste eeu v.C. deur die Skitiërs suidwaarts na Anatolië verdryf. Taalkundig word hulle gewoonlik beskou as Irans, of moontlik Thracies met ’n Iranse heersersklas. Ná hul uittog uit die Ponties-Kaspiese Steppe het die Kimmeriërs moontlik in 714 v.C. Urartu aangeval, maar in 705 v.C., nadat hulle deur Sargon II uit die Nieu-Assiriese Ryk verdryf is, het hulle na Anatolië opgeruk en Frigië in 696–695 v.C. verower. In 652 v.C., nadat hulle die Lidiese hoofstad, Sardis, ingeval het, het hulle die hoogtepunt van hul mag bereik. Kort ná 619 v.C. het die Lidiërs hulle verslaan. Hulle word nie weer in historiese bronne genoem nie, maar het waarskynlik na Kappadosië uitgewyk. Gordon, Bruce. "Regnal Chronologies" (in Engels). Geargiveer vanaf die oorspronklike op 23 Oktober 2019. Besoek op 8 Mei 2013.


Die Natalse Regerinspoorweë (NGR) Klas H 4-6-2T lokomotief van 1906 is 'n Suid-Afrikaanse smalspoor tenklokomotief wat in die eerste dekade van die twintigste eeu in die Natalkolonie ontwerp is. In April 1906 is twee 4-6-2T tenklokomotiewe deur die NGR tussen Estcourt en Weenen in diens gestel. Hulle kry die nommers "NG1" en "NG2" en is as klas "N"-lokomotiewe geklassifiseer. Toe die lokomotiewe na die Suid-Afrikaanse Spoorweë oorgedra is, is hulle nie geklassifiseer nie, maar hulle het hul nommers behou. In 1915 is die lokomotiewe aan die Moçâmedes Spoorweë van Portugees-Wes-Afrika (Angola) verkoop. "NG" = "Narrow Gauge" "2ft 0in SAR Unclassed NG1 & NG2 Hunslet Tank Locomotive Specifications" (in Engels). SAR Steam. Geargiveer vanaf die oorspronklike op 4 Maart 2016. Besoek op 14 September 2015. Klassifikasie van S.A.R. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 9, 12, 14, 34 (Herdruk in April 1987 deur SATS Museum, R.3125-6/9/11-1000) Paxton, Leith; Bourne, David (1985).


Die pleknaam Lorraine kan beteken: Lotaringe, 'n Franse administratiewe geweste Lorraine, Port Elizabeth, 'n gevestigde voorstad van Port Elizabeth, Suid-Afrika Lorraine, Limpopo, 'n landelike nedersetting in Limpopoprovinsie, Suid-Afrika.


'n Rekenaarvirus is 'n rekenaarprogram wat homself kan kopieer en ander rekenaars kan besmet sonder toestemming of die kennisname van die gebruiker. Die term "virus" word ook dikwels verkeerdelik gebruik om baie ander verskillende soorte kwaadwillige- en advertensie sagteware te beskryf. Die oorspronklike virus kan die kopieë verander of die kopieë kan hulself verander soos in die geval van metamorfiese virusse. 'n Virus kan slegs van een rekenaar na 'n ander versprei as dit na die ander rekenaar oorgedra word, deur dit byvoorbeeld oor 'n netwerk of die Internet te stuur of deur dit vanaf 'n verwyderbare stoormedium soos 'n sagteskyf, CD of USB flitsgeheuestokkie te laai. Virusse kan ook na ander rekenaars versprei word deur netwerk- of ander soorte lêerstelsels te besmet waartoe ander rekenaars toegang verkry. Virusse word ook soms verwar met rekenaarwurm- en Trojaanse perdprogramme. 'n Wurm kan homself na ander rekenaars versprei sonder dat dit 'n ander program as gasheer benodig en 'n Trojaanse perd is 'n lêer wat oënskynlik skadeloos is en voorgee om ander dinge te doen as wat dit in der waarheid doen.


’n Sadhu (Sanskrit: साधु sādhu) is in Hindoeïsme ’n godsdienstige askeet of heilige persoon, iemand wat ’n pad van spirituele dissipline volg. Hoewel die meeste sadhu's jogi's is, is nie alle jogi's sadhu's nie. Die sadhu is slegs daaraan toegewy om moksja (bevryding) te behaal; dit is die vierde en finale lewenstadium wat verkry word deur meditasie en oorpeinsing van brahman. Sadhu's dra dikwels saffraankleurige klere, wat hul afswering van wêreldse dinge simboliseer. Vroue kan ook dié lewe lei; die vroulike vorm is sādhvī. Die Sanskrit terme sādhu ("goeie man") en sādhvī ("goeie vrou") verwys na mense wat gekies het om hul lewe buite of aan die rand van die gemeenskap te lei en op hul eie spirituele praktyke te fokus. Die woorde kom van die stam *sādh, wat beteken "jou doel bereik" of "mag bereik oor". Dieselfde stam word gebruik in die woord sādhanā, wat "spirituele beoefening" beteken. Sadhu beteken dus letterlik iemand wat ’n sadhana volg of ’n pad van spirituele disspline beoefen.


Fiksie is die vorm van ’n werk wat, gedeeltelik of algeheel, handel oor inligting of gebeure wat nie werklik is nie, en eerder denkbeeldig en teoreties is – dus, wat deur die skrywer versin is. Hoewel fiksie ’n vername vertakking van literêre werke omskryf, kan dit ook na teatrale, kinematiese of musikale werke verwys. Fiksie staan teenoor nie-fiksie, wat te doen het met eksklusiewe feitlike (of ten minste veronderstelde feitlike) gebeure, beskrywings, waarnemings ens. (bv. biografieë, geskiedenisse). Realistiese fiksie, hoewel dit nie waar is nie, kan moontlik gebeur. Sekere gebeure, die mense en plekke kan selfs bestaan. Dit is moontlik dat versinde gebeure in die toekoms werklik kan afspeel. Jules Verne se roman Van die Aarde na die Maan is byvoorbeeld as moontlik bewys met Neil Armstrong se maanlanding. Nog ’n sub-genre wat hierby gevoeg kan word, is misdaadfiksie soos: Sherlock Holmes deur Arthur Conan Doyle, Hercule Poirot deur Agatha Christie, Gremlin Greaves deur Svaj Darwin en so voorts. Al hierdie werke beeld ’n fiktiewe maar aanneemlike storie uit.


Ureterp (Wes-Fries: Oerterp) is 'n dorp in die Nederlandse provinsie Friesland. Die dorp lê 6 km oos van Drachten en ressorteer onder die munisipaliteit Opsterland (Wes-Fries: Opsterlân). Dit het sowat 4 874 inwoners (2012-sensus). 1954 – 2 874 1959 – 2 708 1964 – 2 723 1969 – 2 853 1973 – 3 114 2005 – 4 801 2006 – 4 768 2012 – 4 874 L. F. van Wageningen (1876-1957), Nederlandse en Suid-Afrikaanse skrywer Saco Rienk DeBoer (1883-1974), landskapsargitekt Wikimedia Commons het meer media in die kategorie Ureterp. Hierdie artikel is ’n saadjie. Voel vry om Wikipedia te help deur dit uit te brei.


Charles John Huffam Dickens (7 Februarie 1812 – 9 Junie 1870) was die gewildste Engelse romanskrywer van die Victoriaanse era en een van die gewildste ter alle tye. Dickens het sommige van die Engelse letterkunde se mees ikoniese karakters geskep. Baie van sy romans het vir die eerste keer as vervolgverhale in tydskrifte verskyn, 'n destyds gewilde formaat. Terwyl ander outeurs dikwels hulle romans voltooi het voordat hulle as vervolgverhale verskyn het, het Dickens gereeld sy episodes tydens publikasie ontwikkel. Hierdie formaat het beteken dat baie van Dickens se episodes of hoofstukke 'n spannende einde het, wat bedoel was om lesers te lok om ook die volgende uitgawe te koop en te lees. Sy romans en kortverhale is steeds uiters gewild - hulle was nog nooit uit druk nie. Dickens se werk is ten nouste verbonde aan sy eie lewe; in sy werk kom naas sterk sosiale bewoënheid 'n meegevoel vir die belaglike en 'n groot belangstelling in misdaad en dood tot uitdrukking Verskeie outeurs, soos George Gissing en G. K. Chesterton, het Dickens se werke dikwels geprys vir sy meesterlike prosa en sy karakters se unieke persoonlikhede, alhoewel ander outeurs, soos Henry James en Virginia Woolf, hom weer gekritiseer het vir oordrewe sentimentaliteit en ongeloofwaardigheid.


Santiago Ramón y Cajal (Petilla de Aragón (Navarra), 1 Mei 1852 – Madrid, 18 Oktober 1934) was 'n Spaanse histoloog. Ramón y Cajal word die vader van moderne natuurwetenskap genoem. Hy word in Petilla de Aragón gebore en studeer geneeskunde in Zaragoza waar hy in 1873 afstudeer. In 1883 word hy 'n doktor in geneeskunde te Madrid. Hy is bekend vir sy navorsing oor die fyn struktuur van die senustelsel. Hy gebruik golgikleuring, 'n tegniek om neurone mee te kleur wat deur sy tydgenoot Camillo Golgi ontwikkel is. Vir sy ontdekking ontvang hy in 1906 saam met Golgi die Nobelprys vir Fisiologie of Geneeskunde. "The Nobel Prize in Physiology or Medicine 1906" (in Engels). Nobelprize.org. Geargiveer vanaf die oorspronklike op 8 Julie 2018. Besoek op 4 Februarie 2018. Wikimedia Commons het meer media in die kategorie Santiago Ramón y Cajal. Hierdie artikel is ’n saadjie. Voel vry om Wikipedia te help deur dit uit te brei.


NCIS is 'n Amerikaanse misdaad- en dramareeks. Hierdie TV-reeks volg die doen en late van die Amerikaanse Vlootspeurdiens (Naval Criminal Investigative Service), 'n regeringsorganisasie wat kriminele aktiwiteite rakende die Amerikaanse Vloot ondersoek. Die storie is deur Donald Bellisario geskryf en deur CBS vervaardig. Dit is deur 'n reeks genaamd JAG voorafgegaan en is later met NCIS: Los Angeles opgevolg. In episode 22 van seisoen 10 word genoem dat Afrikaans 'n amptelike taal van Suid-Afrika is. Een van die karakters, Duckie, verklaar dat hy by die Universiteit van Pretoria gedoseer het, waar die studente hom prof. Eend gedoop het. Toe hy vir 'n Afrikaanse amptenaar "baie dankie" sê, interpreteer sy kollega dit as "buy a donkey". 'n Leidraad in 'n ondersoek, "See Reisiger 19", word met behulp van 'n vertaalprogram van Afrikaans in Engels as "Sea Voyager" vertaal, die naam van 'n vragskip wat na Kaapstad onderweg was, en waarop die laaste tonele van die episode afspeel.


Farah Pahlavi of Farah Pahlevi (Persies: فرح پهلوی, gebore Farah Diba (فرح دیبا) op 14 Oktober 1938 in Teheran) is die weduwee van die laaste sjah van Iran, Mohammed Reza Pahlavi. Sy was van 1959 tot 1979 die sjahbanoe (koningingemalin) van Iran. Diba is in 'n gesiene familie gebore wie se rykdom afgeneem het ná haar pa se vroeë dood. Sy is by die Irannese ambassade aan die sjah voorgestel terwyl sy argitektuur in Parys, Frankryk, studeer het. Hulle is in Desember 1959 getroud. Geen manlike erfgenaam is uit die sjah se twee vorige huwelike gebore nie en daar was groot vreugde met die geboorte van kroonprins Reza in Oktober die volgende jaar. Diba kon toe ander belange nastreef, maar sy is nie toegelaat om 'n politieke rol te speel nie. Sy het vir baie welsynorganisasies gewerk en Iran se eerste universiteit in 'n Amerikaanse styl gestig, wat meer vroue in staat gestel het om te studeer. Sy het ook gehelp met die terugkoop van Irannese oudhede van oorsese museums.


Robert Walpole, eerste graaf van Orford, ( 26 Augustus 1676 – 18 Maart 1745; tussen 1725 en 1742 bekend as Sir Robert Walpole ) was 'n Britse staatsman en Whigpolitikus wat algemeen beskou word as die de facto eerste premier van Groot-Brittanje. Walpole is gebore in Houghton, Norfolk. Historici meen dat hy in 1721 die eerste premier van Engeland geword het. Hierdie lang tyd word soms 'die Robinokrasie' genoem (Robin is 'n algemene weergawe van Robert). Alhoewel die presiese datums van Walpole se oorheersing nie heeltemal duidelik is nie, word die tydperk 1721–1742 dikwels gebruik. Hy het die ministerie van Walpole-Townshend, sowel as die daaropvolgende ministerie van Walpole, oorheers en hou die rekord as die langsdienende Britse premier in die geskiedenis. WA Speck het geskryf dat Walpole se ononderbroke tydperk van 20 jaar as premier "met reg beskou word as een van die belangrikste prestasies van die Britse politieke geskiedenis … Verklarings word gewoonlik gegee in terme van sy kundige hantering van die politieke stelsel na 1720, en sy unieke vermenging van die oorlewende kragte van die kroon met die toenemende invloed van die Commons ". Walpole, wat lid was van die Whig Party, het tydens die regeringstyd van Konings George I en George II gedien.


Dwight Schultz is 'n Amerikaanse akteur. Hy is bekend vir sy rolle in die rolprente Star Trek: First Contact (1996), Vampire Hunter D: Bloodlust (2000), en The A-Team (2010). 1982: Alone in the Dark 1983: NBC Saturday Morning Preview: The Yummy Awards 1989: Fat Man and Little Boy 1990: The Long Walk Home 1993: The Temp 1996: Star Trek: First Contact 2000: Vampire Hunter D: Bloodlust 2010: The A-Team 1982: One to Grow On 1983: The A-Team 1998: CatDog 1999: The Chimp Channel 2003: Ninja Scroll: The Series 2007: Chowder 2013: The Glazov Gang 2017: All Hail King Julien: Exiled 1990: A Killer Among Us 1991: Past Imperfect 1992: Child of Rage 1992: Last Wish 1992: Woman with a Past 1993: Victim of Love: The Shannon Mohr Story 1997: Get to the Heart: The Barbara Mandrell Story 2001: CatDog: The Great Parent Mystery 2006: Bring Back...


Archon, meervoud archonte, (Grieks: ἄρχων, meervoud ἄρχοντες) is 'n Griekse term wat "bewindhebber" of "heer" beteken, en wat steeds by geleentheid aangewend word as die titel vir 'n publieke ampsdraer. Dit is die manlike onvoltooide deelwoord van die werkwoordstam ἀρχ-, wat beteken "om te regeer", en is afgelei van dieselde wortel as monarg, hiërargie en anargie. In die vroeë letterkundige periode van antieke Griekeland is die hoofmagistraat van verskeie Griekse stadstate 'n archon genoem. In Romeinse terme, het die raad van archonte by wyse van potestas regeer, terwyl die basileus ("koning") beskik het oor auctoritas. In Athene het 'n stelsel van nege saamverkose archonte ontwikkel, gelei deur drie onderskeie afgevaardigdes oor die siviele, militêre en godsdienstige sake van die staat: met die drie ampsdraers wat onderskeidelik die eponieme archon heet (Ἐπώνυμος ἄρχων; of nominale regent, wat sy naam verleen het aan sy ampsjaar), die polemarchos ("krygsregent"), en die archon basileus ("koningsregent").


Nairobi is die hoofstad en grootste stad van Kenia. Die naam kom van die Masai "Ewaso Nyirobi", wat "koel waters" beteken. Die inwonertal is meer as vier miljoen. Die belangrikste tale in Nairobi is Swahili, Kikuyu en Engels. Nairobi is in 1899 gestig as tussenpunt vir die Uganda-spoorlyn tussen Mombasa en Uganda. Dié stad word in 1907 die hoofstad van die protektoraat Brits-Oos-Afrika en met onafhanklikheid in 1963 die hoofstad van Kenia. Nairobi se internasionale lughawe is die Jomo Kenyatta Internasionale Lughawe. Die ouer Wilson-lughawe was in die dertiger- en veertigerjare 'n stoppunt op die roete Southampton-Kaapstad en word steeds gebruik vir privaatvliegtuie. Die Kampioentrofee 2000 is geheel en al op Nairobi se Gymkhana Klubveld aangebied. Tydens die Krieketwêreldbeker 2003 is hier twee wedstryde gehou. Uhurupark Wikimedia Commons het meer media in die kategorie Nairobi. (en) Toerisme-inligting oor Nairobi op Wikivoyage (en) Amptelike webwerf van Nairobi (en) "Nairobi". Encyclopædia Britannica. Besoek op 7 Maart 2020. Hierdie artikel is ’n saadjie. Voel vry om Wikipedia te help deur dit uit te brei.


'n Sagteband is 'n tipe boek wat deur 'n sagte omslag gekenmerk word en meestal aan die buiteblad met warm gom gebind word sodat dit 'n hoekige rugkant vorm. Gewoonlik word dik karton vir die buiteblad gebruik. Hierdie boekbindmetode is goedkoper as dié vir hardebande waar die boek onafhanklik van die hardeblad gebind en gesny word. Die omslag of hardeblad word met papier of stof oorgetrek. Daarna word die boek in die omslag stewig ingebind (meestal genaai). Soms word die hardeband nog van 'n stofomslag voorsien. Hardebande is duursamer as sagtebande. Goedkoop boeke is sedert die laat 19de eeu as pamflette of as sensasieromans gepubliseer. Vandag word sagtebande op papier van hoë gehalte gedruk, dikwels as spesiale uitgawes van hardebandtitels met dieselfde inhoud, of as massamarktitels met papier van laer gehalte. Die laasgenoemde formaat word onder meer vir baie genrefiksietitels gekies. Hardebanduitgawes is in baie gevalle meer winsgewend vir uitgewerye. Blitsverkopers word dus aanvanklik slegs as hardebanduitgawe gepubliseer. In die Verenigde Koninkryk het Penguin Books – sagtebande op goedkoop papier met goeie tipografie – in die eerste helfte van die 20ste eeu 'n nuwe ekonomiese basis vir die vervaardiging van literatuur geword.


Bartolomeusnag (bloedbruidlof) was 'n grootskaalse uitwissing van Franse protestante (die Hugenote) in die nag van 23 op 24 Augustus 1572. In die loop van die daaropvolgende maande spoel 'n golf van geweld oor die hele Frankryk, waarin uiteindelik nagenoeg 20 000 Hugenote uitgemoor is. Die toenemende invloed van die Hugenote-leier Gaspard de Coligny aan die Franse hof en die daaruit voortspruitende versoening tussen die vors en Protestantisme lei op 18 Augustus tot die troue van die Protestantse leier Hendrik van Navarre (die latere Hendrik IV van Frankryk) met Margaretha van Valois, jonger suster van koning Karel IX van Frankryk. Die hele Protestantse adel het vir die bruilof na die Katolieke Parys gekom en die vernaamste lede bly agterna in die stad om samesprekings met die koning te voer. Op 22 Augustus probeer iemand De Coligny, leier van die Hugenote, om die lewe bring. Hy verloor 'n vinger en een van sy elmboë word verbrysel, maar hy oorleef die aanslag. Gemoedere in albei godsdienstige kampe bereik egter kookpunt.


Jill Marie Jones (gebore 4 Januarie 1975) is 'n Amerikaanse aktrise. Sy is bekend vir haar rolle in die rolprente Private Valentine: Blonde & Dangerous (2008) en Drool (2009), en in die televisiereekse Girlfriends (2000) en Sleepy Hollow (2013). 2007: Redrum 2008: Private Valentine: Blonde & Dangerous 2008: The Longshots 2009: Drool 2014: Men, Money & Gold Diggers 2014: Hear No Evil 2018: BOO! 2018: Craig Ross Jr.'s Monogamy 2000: Girlfriends 2010: Gillian in Georgia 2013: Sleepy Hollow 2015: Ash vs Evil Dead 2015: Ash VS Evil Dead After Show 2008: Ne-Yo Feat. Jamie Foxx, Fabolous: She Got Her Own 2010: T.I. Feat. Keri Hilson: Got Your Back Jill Marie Jones in die Internet-rolprentdatabasis Jill Marie Jones op Twitter


Christian Serratos (gebore 21 September 1990) is 'n Amerikaanse aktrise. Sy is bekend vir haar rolle in die rolprente Twilight (2008), The Twilight Saga: Eclipse (2010), The Twilight Saga: Breaking Dawn - Part 1 (2011), en Flight 7500 (2014). 2008: Twilight 2010: The Twilight Saga: Eclipse 2011: The Twilight Saga: Breaking Dawn - Part 1 2013: Pop Star 2014: Flight 7500 2004: Ned's Declassified School Survival Guide "'The Walking Dead' Season 4 Casting News: Latina Christian Serratos Cast As Rosita Espinoza [SPOILERS]" (in Engels). Latin Times. Geargiveer vanaf die oorspronklike op 28 April 2020. Besoek op 30 November 2017. Christian Serratos in die Internet-rolprentdatabasis Christian Serratos op Twitter Christian Serratos op Instagram


Asjkenasiese Jode (Hebreeus: אַשְׁכְּנַזִּים, Asjkenasim, [ˌaʃkəˈnazim]; eenvoud: Asjkenasi, [ˌaʃkəˈnazi]; Moderne Hebreeus: [aʃkenaˈzim] of [aʃkenaˈzi]; ook יְהוּדֵי אַשְׁכְּנַז, Jehoedéj Asjkenas, letterlik: "Jode van Asjkenas") is 'n Joodse diasporabevolking wat rondom die einde van die eerste millennium in die Heilige Romeinse Ryk ontstaan het. Die naam is afgelei van Asjkenas (אשכְּנז), 'n seun van Gomer, kleinseun van Jafet en agterkleinseun van Noag in Genesis van die Hebreeuse Bybel. Jeremia verwys egter na 'n koninkryk Asjkenas wat saam met Ararat (Urartu) en Minni (Manneërs) oorlog teen Babilon moes voer om dié stad te vernietig. In die Middeleeuse Rabbynse literatuur het dié term na Duitsland verwys. Asjkenasiese Jode vorm die grootste en derde oudste groep binne die Joodse diaspora (Jode buite Israel) met 'n geskiedenis van meer as 2000 jaar. Rondom 200 v.C. het Palestynse Jode 'n gemeente in Rome gestig. As gevolg van die nederlae tydens die Joodse oorlog (70 n.C.) en die Bar Kochba-opstand (130 n.C.) is nog meer Palestynse Jode as slawe na Italië gebring.


Dasha Nekrasova (gebore 19 Februarie 1991) is 'n Amerikaanse aktrise en skryfster. Sy is bekend vir haar rolle in die rolprente Wobble Palace (2018), Softness of Bodies (2018), en PVT CHAT (2019). 2018: Wobble Palace 2018: Softness of Bodies 2018: Sunday Girl 2019: PVT CHAT 2014: Cotton Dasha Nekrasova in die Internet-rolprentdatabasis Dasha Nekrasova op Twitter Dasha Nekrasova op Instagram


Guantanamobaai (Engels: Guantánamo Bay, Spaans: Bahía de Guantánamo) is 'n baai geleë in die Guantanamoprovinsie aan die suidoostelike kant van Kuba. Dit huisves die grootste hawe aan die suidekant van die eiland, en word omring deur steil heuwels wat 'n enklawe vorm wat van sy onmiddellike hinterland afgesny is. Die Verenigde State van Amerika verkry territoriale beheer oor die suidelike gedeelte van Guantanamobaai onder die Kubaans-Amerikaanse verdrag van 1903. Die VSA oefen volledige jurisdiksie en beheer oor hierdie gebied uit, terwyl dit steeds erken dat Kuba uiteindelike soewereiniteit daaroor besit. Die huidige regering van Kuba verklaar die Amerikaanse teenwoordigheid in Guantanamobaai as onwettig en dring daarop aan dat die Kubaans-Amerikaanse verdrag beding is ná dreigemente van geweld; dat dit ook in stryd is met die internasionale reg. Sommige wetsgeleerdes vermoed dat die huurkontrak nietig kan wees. Dit is die tuiste van die Guantanamobaaigevangenekamp, wat beheer word deur die Verenigde State van Amerika. Die Amerikaners het reeds op Guantanamobaai beslag gelê tydens die Spaans-Amerikaanse Oorlog in die Slag van Guantanamobaai. In 1898 word 'n Amerikaanse vlootbasis hier gestig.


Die Goeteërs was ’n stam van die noordelike en sentrale Zagrosgebergte wat Suid-Mesopotamië oorgeneem het toe die Akkadiese Ryk in omstreeks 2154 v.C. tot ’n val gekom het. Sumeriese bronne beeld die Goeteërs uit as ’n barbaarse volk van Goetium in die bergstreek, vermoedelik die sentrale gebied van Zagros oos van Babilon en noord van Elam. Goetium word ook genoem as ’n plek in die hedendaagse Irak. Die Sumeriese Koningslys noem dat hulle vir ’n kort ruk oor Sumer regeer het ná die val van die Akkadiese Ryk en skilder ’n prentjie van chaos in die Goetese administrasie. Fietlik niks is oor hul oorsprong bekend nie omdat geen "Goetese" artifakte uit dié tyd ontdek is nie en min bekend is uit moderne bronne. Niks is oor hul taal bekend nie, buiten die name op die Sumeriese Koningslys en die feit dat dit nie verwant was aan ander tale in die streek soos Sumeries, Akkadies, Horities, Hetities en Elamities nie. Eller, Jack David. Kurdish History and Kurdish Identity. p. 153. ETCSL – Sumeriese Koningslys Patton, Laurie L., et al.


Die Barcelona-Catalunya-renbaan (amptelik Circuit de Barcelona-Catalunya) is 'n motorsportrenbaan in Montmeló, Barcelona, Katalonië, Spanje. Die baan is sedert 1991 die tuiste van die jaarlikse Formule Een Spaanse Grand Prix. Met 'n lang pylvak en 'n verskeidenheid draaie, is die Circuit de Catalunya Barcelona 'n baie uitdagende renbaan. Die baan het netjiese pawiljoene met 'n kapasiteit van 140 700 toeskouers en beskik oor 'n FIA Graad 1-lisensie. Tot in 2013 was die baan net bekend as die Circuit de Catalunya, voor 'n borgskap deur die Stadsraad van Barcelona "Barcelona" by die titel gevoeg het. Die Circuit de Catalunya is in 1991 gebou en het die Spaanse Grand Prix in dieselfde jaar begin aanbied. Konstruksie het ook saamgeval met die Olimpiese Spele wat geskeduleer was om in Barcelona plaas te vind die volgende jaar, toe die baan gebruik is as die begin- en eindpunt vir 'n spanfietsry-item. Die Barcelona-Catalunya-renbaan moet nie verwar word met die Montjuïc-renbaan wat die Spaanse Grand Prix vier keer tussen 1969 en 1975 aangebied het nie.


Die Chinese Grand Prix is 'n motorwedren wat sedert 2004 in China plaasvind en 'n rondte van die Formule Een Wêreldkampioenskap vorm. Dit vind plaas op die Shanghai Internasionale Renbaan in Jiading, Shanghai, 'n baan wat deur Hermann Tilke ontwerp is. Die baan was die duurste Formule Eenrenbaan toe dit in 2004 voltooi is, teen 'n koste van VS$240 miljoen. Die baan is 5.451 km lank met een van die moeilikste draaikombinasies op die Formule Eenkalender. Draaie 1 en 2 is saam 'n veeleisende 270 grade, 'n regshandige kombinasie wat hoë spoed by die ingang vereis maar dan verder verskerp teen die uitgang. "Grand Prix Shanghai Set to Go" (in Engels). China.org.cn. 22 Oktober 2002. Geargiveer vanaf die oorspronklike op 4 April 2017. Besoek op 4 Oktober 2010. "Abu Dhabi – fast-track to future of F1" (in Engels). independent.co.uk. 31 Oktober 2009. Geargiveer vanaf die oorspronklike op 25 September 2015. Besoek op 23 Februarie 2011. Formula1.net. "Formula One Chinese Grand Prix" (in Engels). Forumula1.net. Geargiveer vanaf die oorspronklike op 1 April 2010.


Pirelli & C. SpA is 'n multinasionale maatskapy gebaseer in Milan, Italië en gelys op die Milanbeurs sedert 1922. Die maatskapy is die wêreld se vyfde grootste vervaardiger van buitebande na Bridgestone, Michelin, Continental en Goodyear. Pirelli is in meer as 160 lande verteenwoordig. Pirelli se Amptelike Korporatiewe Webwerf PirelliTyre.com Geargiveer 20 November 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die Kgatlengdistrik is 'n distrik in die Suider-Afrikaanse land Botswana. Dit het in 2001 'n bevolking van 73 507 gehad en sy hoofstad is Mochudi. Dit grens in die suidooste aan sy buurland Suid-Afrika. Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Saoedi-Arabië is op 15 Maart 1973 amptelik in gebruik geneem. Die vlag vertoon ’n eenvoudige groen baan met die sjahada-inskripsie en ’n swaard in wit in die middel van die vlag. Die Arabiese inskripsie op die vlag, in kalligrafiese Thuluth-skrif, is die sjahada of die Islamitiese geloofsverklaring: لَا إِلٰهَ إِلَّا الله مُحَمَّدٌ رَسُولُ الله lā ʾilāha ʾillā-llāh, muhammadun rasūlu-llāh Daar is geen god buiten God nie, Muhammad is die boodskapper van God. Die groen kleur van die vlag verteenwoordig Islam en die swaard staan vir die Huis van Saoed, die stigtersdinastie van die land, of die militêre mag en vaardigheid van Saoedi-Arabië. Die vlag se voor- en agterkante is identies om te verseker dat die sjahada korrek van beide kante gelees word (van regs na links). Die swaard is gepunt na links, in die rigting waarin die skrif loop. Die vlag moet só gehys word dat die vlagpaal vir die aanskouer aan die regterkant is, in teenstelling met die meeste ander vlae waar die vlagpaal aan die linkerkant van die vlag is.


Die term Kwartêre Uitwissing verwys na die uitsterwing van verskeie groot dierespesies tydens die Kwartêre Periode, veral met die oorgang van die Pleistoseen- na die Holoseen-epog. Die uitwissing het nie aan die einde van die Pleistoseen geëindig nie, maar het voortgegaan in die Holoseen, veral op geïsoleerde eilande. Onder die baie teorieë deur paleontoloë oor wat dit kon veroorsaak het, is natuurlike klimaatsveranderings en die doodmaak van diere deur mense, wat in die Middel-Pleistoseen hul verskyning gemaak en in die Laat Pleistoseen en Holoseen na ander streke gemigreer het. Die verspreiding van siektes word ook as ’n moontlike oorsaak beskou. Die Laat Pleistoseen-uitwissing behels die uitsterwing van baie soogdiere van swaarder as 40 kg. In Noord-Amerika het 33 van 45 genera groot soogdiere uitgesterf, in Suid-Amerika 46 van 58, in Australië 15 van 16, in Europa 7 van 23 en in Afrika suid van die Sahara 2 van 44. In die Amerikas het al die soogdiere van Suid-Amerikaanse oorsprong wat swaarder as 100 kg geweeg het, uitgesterf – insluitende dié wat noord gemigreer het. In Noord- en Suid-Amerika asook Australië het uitwissings voorgekom op familievlak of hoër.


Conselice is 'n dorpie en comune in die noorde van Italië, in die Provinsie Ravenna. In 2011 was die bevolking ongeveer 9 920. Hierdie artikel is ’n saadjie. Voel vry om Wikipedia te help deur dit uit te brei.


Die Margaretha Mes Instituut vir Plantfisiologie op die Hatfieldkampus van die Universiteit van Pretoria, bestaan uit drie geboue naamlik die Bateman-, Stoneman- en Vetman-geboue. Dit het tot stand gekom met die bou van die Bateman-laboratorium in 1949. Die Vetman- en Stoneman-geboue het daarna gevolg en teen 1954 was die drie geboue voltooi, en het bekend geword as die Navorsingsinstituut vir Plantfisiologie. Dié naam is in 1959 verander na die Margaretha Mes Instituut vir Plantfisiologie. Dié drie geboue huisves kantore en laboratoriums wat deur die Departement Plantkunde gebruik word. Die Bateman-laboratorium is vernoem na mnr HW Bateman wat nou betrokke was by die beplanning van die gebou, wat ook een van die eerste fitotrons (geslote kweekhuise) ter wêreld insluit. Die Vetman-gebou is vernoem na ’n veteraan van die Tweede Wêreldoorlog. Die Stoneman-gebou is vernoem na dr. Bertha Stoneman, ’n botanikus van die Hugenoot Universiteitskollege van Wellington wat ’n groot skenking aan die Universiteit gemaak het om die Navorsingsinstituut vir Plantfisiologie te ontwikkel. Prof Margaretha Mes was die hoof van die Departement Plantkunde van 1944 tot 1959 en ’n navorser op die gebied van plantfisiologie.


Die Seldjoekse Ryk was ’n Middeleeuse Turks-Persiese ryk. Dit was in beheer van ’n groot gebied van die Hindoekoesj tot Oos-Anatolië en van Sentraal-Asië tot die Persiese Golf. Van hul tuislande naby die Aralmeer het hulle eers in Chorasan en toe in Persië inbeweeg voordat hulle eindelik Oos-Anatolië verower het. Die ryk is in 1037 deur Toeghril Beg (1016–63) gestig. Hy is deur sy oupa, Seldjoek-Beg, grootgemaak wat ’n hoë posisie in die Turkse staat Oghuz Yabgu beklee het. Seldjoek se naam is gebruik vir die ryk sowel as die dinastie. Die Seldjoeke het die verbrokkelde politieke toneel van die oostelike Islamitiese wêreld verenig en ’n sleutelrol gespeel in die Eerste en Tweede Kruistog. Hul kultuur en taal was in ’n groot mate Persies en hulle het ’n groot rol gespeel in die ontwikkeling van die Turks-Persiese tradisies. Die vestiging van Turkse stamme in die noordwestelike streke van die ryk, vir die strategiese militêre doel om invalle van buurstate af te weer, het gelei tot die turkifisering van dié gebiede.


Die Lancia Rally (Tipe 151), ook bekend as die Lancia Rally 023, is 'n sportmotor wat in 1982 en 1983 deur Lancia gebou is. Dit was die laaste agterwielaangedrewe motor wat die Wêreldtydrenkampioenskap (WRC) kon gewen het. Hierdie artikel is ’n saadjie. Voel vry om Wikipedia te help deur dit uit te brei.


Die Peugeot 307 is 'n klein gesinsmotor wat deur die Franse motorvervaardiger Peugeot vervaardig word sedert 2001. Ná die Peugeot 306 se produksie in 2002 gestaak is, het die 307 nooit die uitstekende rydinamika van die 306 herower nie. Die 307 was egter 'n uitstekende pakket, wat ruimte en goeie gerief vir 'n klein gesinsluikrug gehad het. Die betroubare HDi turbodieselenjins was onder die klasleiers vir verfyning en ekonomie. Dit is bekroon met die Europese Motor van die Jaar-titel vir 2002, en vervaardiging gaan voort in China en sekere Suid-Amerikaanse markte, ten spyte van die Franse bekendstelling van die 308 in September 2007.


Die NG gemeente Diffirentia (voorheen Boksburg-Oos) is ’n gemeente van die Nederduitse Gereformeerde Kerk in die Oos-Randse stad Boksburg. Ten spyte van die inlywing van die ou Oos-Randse moedergemeente, Boksburg, by Boksburg-Suid en NG gemeente Boksburg-Noord by Diffirentia en laasgenoemde se naamsverandering, bestaan daar tans (2021) nog drie NG gemeentes wat die stad se naam dra: Boksburg-Suid, Boksburg-Wes en Boksburgpark. Die Ringskommissie van die Ring van Boksburg het op Donderdagaand 21 Maart 1946 die lidmate van die oostelike gedeelte van Boksburg-Noord in die Voortrekkerkerk byeengeroep ten einde 'n nuwe gemeente te stig, naamlik Boksburg-Oos. Die Ring is verteenwoordig deur di. A. de V. Visser, R.M. de Villiers, H.A. Sandenbergh en J.H. Roos. As konsulent van die nuwe gemeente het ds. Sandenbergh opgetree.


Tweerivieren is 'n grenspos tussen Suid-Afrika en Botswana in die Noord-Kaapprovinsie. Die grenspos mag slegs deur toeriste aan die Kgalagadi-vredespark gebruik word. Grensposte van Suid-Afrika (en) Departement van Binnelandse Sake - SA Grensposte Koördinate: 26°28′31″S 20°36′49″O / 26.4753°S 20.6136°O / -26.4753; 20.6136 Hierdie artikel is ’n saadjie. Voel vry om Wikipedia te help deur dit uit te brei.


Die Suidelike Verenigde State - dikwels ook die Suidstate, Suidelike State, die Amerikaanse Suide, Dixie, Dixieland of net die Suide genoem - is 'n streek van die Verenigde State van Amerika (VSA). As 'n hoofsaaklik kulturele en historiese konsep dek die Amerikaanse Suide nie juis die geografiese suide van die land nie, maar eerder 'n gebied in die suidooste van die VSA wat sowat 1 200 myl weswaarts vanaf die Atlantiese Oseaan strek. So word die deelstate Arizona en Nieu-Meksiko ongeag hul ligging in die suidelike deel van die land nouliks by die Suidelike Verenigde State gereken nie, terwyl Wes-Virginië, wat in 1861 van die deelstaat Virginië afgestig het, wél as deel van die Suide beskou word. Sommige wetenskaplikes het afwykende definies vir die Amerikaanse Suide ontwikkel wat nie noodwendig met deelstaatgrense ooreenstem nie. In elk geval vorm die Amerikaanse Suidstate een van die grootste streke en landskappe van die VSA wat tydens 'n groot deel van die 19de en 20ste eeu afgesny was van die hoofstroomontwikkelinge in die Amerikaanse kulturele en ekonomiese lewe.


Royal Mail plc (Skots-Gaelies: a' Phuist Rìoghail, Wallies: Post Brenhinol), is 'n posonderneming in die Verenigde Koninkryk wat oorspronklik in 1516 deur koning Hendrik VIII gestig is toe hy aan Sir Brian Tuke die opdrag gegee het om 'n posnetwerk in diens van die koninklike Engelse hof te vestig. Onder koning Karel I het hierdie posnetwerk sy dienste vanaf 1635 ook aan die publiek beskikbaar gestel. In Oliver Cromwell se Gemenebes van Engeland het die posdiens as General Post Office bekendgestaan. Royal Mail se dogteronderneming Royal Mail Group Limited bedryf twee handelsmerke vir die vervoer en aflewering van briewe en ander posstukke (Royal Mail) en pospakkette (Parcelforce Worldwide). General Logistics Systems, 'n internasionale logistiekonderneming, is 'n dogtermaatskappy van Royal Mail Group Ltd. Vir die grootste deel van sy geskiedenis was Royal Mail 'n staatsonderneming wat as 'n regeringsdepartement of 'n publieke maatskappy bedryf is. Eers met die afkondiging van die Wet oor Posdienste van 2011 (Postal Services Act 2011) is die meerderheid aandele in Royal Mail vanaf 15 Oktober 2013 op die Londense Effektebeurs verhandel.


Cho Oyu (Nepalees: चोयु; Tibettaans: ཇོ་བོ་དབུ་ཡ, Wylie: jo bo dbu yag, ZYPY: Qowowuyag: Chinees: 卓奧友山; pinyin: Zhuó'àoyǒu Shān) is 'n berg in die Himalaja wat op die grens tussen Nepal en Tibet (Volksrepubliek China) geleë is. Met 'n hoogte van 8 188 meter is dit die sesde hoogste berg van Asië en die wêreld ná Berg Everest, K2, Kangchenjunga, Lhotse en Makalu. Cho Oyu is net 20 km wes van Berg Everest en Lhotse geleë. (en) "Cho Oyu, China/Nepal". Peakbagger.com. Besoek op 25 Mei 2015. "China I: Tibet – Xizang" (in Engels). Peaklist.org. Geargiveer vanaf die oorspronklike op 3 April 2020. Besoek op 25 Mei 2015. Wikimedia Commons het meer media in die kategorie Cho Oyu. (en) "Cho Oyu". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Die Alfa Romeo Alfasud (Tipe 901, 902 en 904) is 'n klein gesinsmotor wat van 1971 – 1989 vervaardig is deur Industria Napoletana Construzioni Autoveicoli Alfa Romeo-Alfasud SpA in Italië. Die maatskappy was gebaseer in die arm suidelike streek van Italië as deel van die Italiaanse regering se arbeidsbeleid. Dit word beskou as een van die suksesvolste modelle van Alfa Romeo met 893 719 eenhede wat verkoop is tussen 1972 – 1983 plus 121 434 Sprint koepeeweergawes tussen 1976 – 1989. 'n Algemene bynaam vir die motor is 'Sud. Die motor het twee opknappings ondergaan, eers in 1977 en toe weer in 1980. 'n Eerstereeks Alfasud 1975–78 Alfasud Giardinetta Alfasud Super 1.3 1979 Alfasud ti 1.5 "Alfasud International". alfasud.alfisti.net (in Engels). Geargiveer vanaf die oorspronklike op 24 Augustus 2017. Besoek op 19 Oktober 2008. Mastrostefano, Raffaele, red. (1985). Quattroruote: Tutte le Auto del Mondo 1985 (in Italian). Milano: Editoriale Domus S.p.A. pp. 28–29. ISBN 88-7212-012-8.AS1-onderhoud: onerkende taal (link) "Around the world : Malta". aronline.co.uk. Besoek op 2012-01-14.


Frigië (Grieks: Φρυγία; Turks: Frigya) was in die antieke tyd ’n koninkryk in Sentraalwes-Anatolië, in wat nou Turkye is. Dit was gesentreer om die Sakariarivier. Verskeie legendariese konings in die Griekse mitologie was Frigiërs: Gordius, wie se Gordiaanse knoop later deur Alexander die Grote deurgekap is, Midas, wat alles waaraan hy geraak het in goud verander het, en Mugdon, wat teen die Amasones oorlog gemaak het. Volgens Homeros se Ilias was die Frigiërs bondgenote van die Trojane en het hulle in die Trojaanse Oorlog teen die Achajers geveg. Frigië se mag het in die laat 8ste eeu v.C. sy hoogtepunt bereik onder ’n ander, historiese koning Midas wat die grootste deel van Wes- en Sentraal-Anatolië oorheers het en met Assirië en Urartu meegeding het om mag in Oos-Anatolië. Hierdie latere Midas was egter ook die laaste onafhanklike koning van Frigië voordat sy hoofstad, Gordion, omstreeks 695 v.C. deur die Kimmeriërs verwoes is. Frigië is daarna deur Lidië, Persië, Alexander die Grote en sy Hellenistiese opvolgers, Pergamon, Rome en Bisantium regeer.


’n Klier is ’n orgaan in ’n dier se liggaam wat ’n stof soos hormone sintetiseer om in die bloedstroom (endokriene klier) of in holtes in die liggaam of sy oppervlak (eksokriene klier) vrygestel te word. Kliere is organe wat ’n stof soos hormone sintetiseer om in die bloedstroom (endokriene klier) of in holtes in die liggaam of in sy oppervlak (eksokriene klier) vrygestel te word. Talle kliere bestaan in die menslike liggaam. Elke klier word gevorm deur ’n ingroeisel van ’n epiteeloppervlak. Hierdie ingroeisel kan aan die begin ’n buisstruktuur hê, maar in ander gevalle kan kliere as ’n soliede kolom selle begin wat later ’n buis vorm. Namate groei vorder, kan die kolom selle verdeel of takke laat uitgroei, in welke geval ’n saamgestelde klier gevorm word. In baie kliere is die aantal vertakkings beperk, maar in ander (speeksel, pankreas) word ’n baie groot struktuur uiteindelik gevorm deur herhaalde groei en verdeling. Gewoonlik verenig die vertakkings nie met mekaar nie, maar in een geval, die lewer, gebeur dit wel wanneer ’n geretikuleerde saamgestelde klier gevorm word.


Middel-Europese Somertyd (MEST) (Engels: CEST vir Central European Summer Time) is 'n tydsone wat twee ure voor UTC is (UTC+2). Die meeste Europese lande val in hierdie tydsone, wat slegs in die somer van toepassing is. Die teoretiese sone van Midde-Europese Somertyd loop vanaf 7,5° oosterlengte tot 22,5° oosterlengte. Die lande wat MEST gebruik is: Europese lande wat Middel-Europese Tyd gebruik, maar geografies in die Wes-Europese Tydsone lê is:  Andorra  België  Frankryk  Luxemburg  Monaco  Nederland  Spanje (en) ISO-standaard 8601: Numeric representation of Dates and Time Geargiveer 5 Desember 2006 op Wayback Machine


Die kuns van Antieke Griekeland het ’n groot invloed op die kultuur van baie lande regoor die wêreld gehad, veral op die gebied van beeldhouwerk en argitektuur. In die Weste is die kuns van die Romeinse Ryk grootliks van die Griekse model afgelei. In die Ooste het Alexander die Grote se verowerings etlike eeue van wisselwerking tussen die kulture van Griekeland, Sentraal-Asië en Indië tot gevolg gehad, wat gelei het tot Grieks-Boeddhistiese kuns, met implikasies tot in Japan. Ná die Renaissance in Europa, het die humanistiese estetika en die hoë tegniese standaarde van Griekse kuns geslagte van Europese kunstenaars geïnspireer. Tot diep in die 19de eeu het die klassieke tradisie afkomstig uit Griekeland die kuns van die westerse wêreld oorheers. Die kuns van Antieke Griekeland word gewoonlik stilisties in vier tydperke verdeel: die Geometriese, Argaïese, Klassieke en die Hellenistiese. Die Geometriese tydperk word gewoonlik gereken vanaf ongeveer 1000 v.C. Hoewel daar in werklikheid min bekend is oor kuns in Griekeland gedurende die voorafgaande 200 jaar (wat tradisioneel bekend staan as die Griekse Donker Eeue), het die tydperk vanaf die 7de eeu v.C. die stadige ontwikkeling gesien van die Argaïese styl, soos toegelig deur swartfiguurstyl van vaasskilderkuns.


Berseba is ’n nedersetting in die streek ǀǀKaras in die suide van Namibië. In vroeër jare was dit ook die hoofkwartier van die inboorlingkommissaris van Suidwes-Afrika, ’n sendingstasie en kommunale sentrum vir die inheemse bevolking van die Berseba-reservaat, wat deel was van die landdrosdistrik Keetmanshoop. Eerw. Samuel Hahn van die Rynse Sendinggenootskap het die sendingstasie Berseba gestig op 17 Oktober 1850, agt jaar nadat die eerste Rynse sendelinge die land binnegekom het, aan die voet van die uitgestorwe vulkaan Brukkaros, sowat 100 km noordwes van Keetmanshoop. Eerw. J.G. Krönlein het Hahn in 1851 opgevolg en nagenoeg ’n kwarteeu hier gearbei. Laasgenoemde het Berseba sy naam gegee na aanleiding van Genesis 21:31: "Die plek word Berseba genoem, want daar het hulle twee 'n eed teenoor mekaar afgelê." Die Berseba-inboorlinggebied was in 1885 die onderwerp van ’n verdrag tussen die Berseba-Namas en die Duitse koloniale regering. In 1923 is die grense van die Berseba-reservaat uitgevaardig, wat in 1970 sowat 5 900 km² beslaan het.


Die grootkol-klipkabeljou (Epinephelus macrospilos) is 'n vis wat wydverspreid voorkom in die Indiese-Stille Oseaan gebied en sover oos tot by sentraal KwaZulu-Natal. In Engels staan die vis bekend as die Bigspot rockcod. Die vis word tot 51 cm lank. Die lyf is kenmerkend bedek met bruin poligonale kolle met wit lyne tussen die kolle. Hierdie kolle is feitlik teenaan mekaar en bedek die kop, lyf en vinne. Die stertvin is bolrond met 'n wit rand. Die vis bly in aflandige koraal- en rotsriwwe in water wat 3 tot 45m diep is. Hulle is gewoonlik alleenlopers. Hulle word dikwels gesien waar hulle op 'n hoër rots of koraal kop lê wagtend op die regte prooi wat gewoonlik klein vissies en skaaldiere is. Hierdie vis word dikwels gesien. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/SpeciesSummary.php?ID=6661&genusname=Epinephelus&speciesname=macrospilos&AT=Epinephelus+macrospilos&lang=English


Die Han-Chinese is 'n inheemse etniese groep in Oos-Asië. Hulle maak ongeveer 92% van die Volksrepubliek China se bevolking uit, 93% van Hongkong se bevolking, 92% van Macau se bevolking, 98% van die Republiek China op Taiwan se bevolking, 76,2% van Singapoer se bevolking, 24,5% van Maleisië se bevolking, 15% van Thailand se bevolking en omtrent 19% van die hele globale menslike bevolking wat hulle die grootste etniese groep in die wêreld maak. Die Han-Chinese word as 'n onderafdeling van die Chinese nasie (Zhonghua minzu) beskou. Hulle verwys soms na hulself as Yan Huang Zisun, wat die "seuns van (die god-keisers) Yan en Huang" beteken. In Chinees word tussen die Chinese as burgers van albei Chinese lande (Vereenvoudigde Chinees: 中國人 / Tradisionele Chinees: 中国人, Pinyin: Zhōngguórén, letterlik: "Mense uit die sentrale ryke") en die etniese Chinese (漢族人 / 汉族人, Hànzúrén of 漢人 / 汉人, Hànrén, "mens van die Han-volk") onderskei.


Die Teologiese Kweekskool op Stellenbosch is die oudste opleidingsinstelling in Suid-Afrika vir predikante van die Nederduitse Gereformeerde Kerk. Dr. Abraham Faure word as die vader van die seminarium beskou omdat hy reeds in 1824 'n pleidooi in Het Nederduitsch Zuid-Afrikaansch Tydschrift gelewer het vir die oprigting daarvan. Die artikel het gedien as voorbereidingswerk op die Kaapse Kerk se eerste sinode wat later daardie jaar gehou is. 'n Kommissie is tydens die sinode benoem om 'n konsep-reglement vir so 'n seminarie op te stel. Op die volgende sinode het die saak weer ter sprake gekom en allerlei planne is beraam om uitvoering aan die gedagte te gee. Maar omdat die owerheid nie bereid was om enige geldelike steun te verleen nie, is die sinode van 1834 verplig om die ideaal te laat vaar. Teen 1847 ontstaan daar 'n ernstige gebrek aan leraars. Teen die sinode van 1824 was daar net 14 Kaapse gemeentes, maar teen 1847 reeds meer as dertig in Kaapland en een in Natal met talle lidmate wat elders in die land bearbei moes word. 'n Ander, ernstige rede was die invloed van die liberalisme aan Nederlandse universiteite waar Suid-Afrikaanse studente moes gaan studeer.


Cottesloe is 'n klein voorstad wes van Johannesburg se middestad, sowat 3 km noordwes van die stadsaal, wes van Braamfontein, noord van Vrededorp en Jan Hofmeyr, en suid van Parktown. Dit is so genoem deur die eertydse minister van lande dr. Adam Jameson na die Wes-Australiese dorp met dieselfde naam, sowat 11 km suidwes van Perth. In 1960 het Cottesloe wêreldbekend geraak vanweë die Cottesloe-kerkeberaad wat hier gehou is. NG gemeente Cottesloe (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Cottesloe". Sensus 2011.


Alamein of El Alamein (Arabies: العلمين, "Die twee vlae") is 'n dorp in die noorde van Egipte aan die Middellandse See. Dit lê 106 kilometer wes van Alexandrië en 240 kilometer noordwes van Kaïro. El Alamein het 7 397 inwoners (2007). Die dorp is bekend as die plek waar die Geallieerde magte, gelei deur veldmaarskalk Bernard Montgomery, 'n belangrike slag tydens die Tweede Wêreldoorlog teen Nazi-Duitsland en Italië gewen het. Die Duitse en Italiaanse Afrikakorps onder leiding van Erwin Rommel verloor 59 000 man (gedood, gewond en krygsgevangenes), terwyl die Britse 8ste leër 13 000 man verloor het. Die Duitsers het ook die grootste deel van hul tenks gedurende hierdie 12-dagse veldslag verloor. Dit was die eerste veldslag wat Duitsland sedert die Slag om Brittanje verloor het. El Alamein beskik oor 'n museum wat die slag gedenk en die gebeure wat daar afgespeel het dokumenteer. HAT Taal-en-feitegids, Pearson, Desember 2013, ISBN 978-1-77578-243-8 Wikimedia Commons het meer media in die kategorie Alamein.


Waar ruwe rotse is 'n gedig geskryf deur C.M. van den Heever. Die gedig is na bewering gegrond op die gebeure wat by Aasvogelkop oorkant die Caledonrivier by Gladdedrif in die Smithfielddistrik afgespeel het. Dit handel oor 'n pa wie se seun in 'n klipskeur geval het. Na dae se geswoeg om die seun tevergeefs uit te kry, laat dit die pa geen ander keuse as om sy seun uit die klipskeur te verlos met die dood nie. Die seun word deur sy eie pa doodgeskiet. Twee vader-oë kyk verward ... sy seun, die afgrond lag oor wilde skuurgedreun. Die kruit en stof vlek oor die lug se blou, die vader bly sy hand oor sy oë hou. En dan gewaar hy in die skemering sy kind, deur rotseskouers vasgedring. ’n Riem rol na die seun daaronder neer, “Bind vas, my kind ... en Pa die sal probeer.” Maar dis vergeefs ... die kransedraak hou vas, die riem bly stukkend breek, kry las op las. En hulp snel by ... die rotsetande gryns, hier moet die mensverstand terug voor deins.


Die Gouestreep-kardinaal (Ostorhinchus cyanosoma) is 'n vis wat wydverspreid voorkom in die westelike Stille Oseaan, die Indiese Oseaan, die Rooisee en aan die ooskus van Afrika suidwaarts tot by sentraal KwaZulu-Natal. In Engels staan die vis bekend as die Goldenstriped cardinal. Die vis word tot 8 cm lank. Die vis is blouerig-silwer tot pienkerig-wit van kleur met ses horisontale oranje-geel strepe wat oor die lyf strek van die snoet tot by die basis van die stertvin. Daar is ook kort silwer-blou strepies bo en onder die oë. Daar is ook 'n kort geel strepe wat horisontaal strek van bokant die oog tot halfpad op die lyf. Die vis leef in vlak koraalriwwe en seegras beddings in water wat tot 50m diep is. Hier skuil hulle in die koraal koppe en onder oorhange. Hulle is alleenlopers wat ook in klein groepies voorkom. Gedurende die nag breek die groepies op en elkeen soek soöplankton op sy eie. Die vis word min gewaar in Suid-Afrikaanse waters; dit verkies tropiese areas.


Die Tweekol-valkvis (Amblycirrhitus bimacula) is vis wat voorkom in die Indiese- en Stille Oseaan gebied, die ooskus van Afrika suidwaarts tot by die noorde van KwaZulu-Natal. In Engels staan die vis as die Twospot hawkfish bekend. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Amblycirrhitus-bimacula.html


Die Tweekol-borseltand (Ctenochaetus binotatus) is 'n vis wat voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by Durban. In Engels staan die vis bekend as Twospot bristletooth. Die vis word tot 22 cm lank. Die kop en lyf is oranje-bruin tot donkerbruin terwyl daar verskeie, fyn, dun, dowwerige, blouerige strepies oor die lyf is. Daar is ook klein blouerige kolletjies op die kop en keel area. Daar is swart kolle op die agterkant van die basis van die dorsale en anale vinne. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/SpeciesSummary.php?ID=6012&genusname=Ctenochaetus&speciesname=binotatus&AT=Ctenochaetus+binotatus&lang=English The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Clements, K.D., Choat, J.H., Abesamis, R., McIlwain, J., Myers, R., Nanola, C., Rocha, L.A., Russell, B. & Stockwell, B. 2012.


Die Tarentaal-blaasop (Arothron meleagris) is vis wat wydverspreid in die Indiese en Stille oseane en die ooskus van Afrika suidwaarts tot by die suide van KwaZulu-Natal voorkom. In Engels staan die vis bekend as die Guineafowl puffer. Die vis word tot 50 cm lank en is grysbruin tot swart van kleur. Die lyf, kop en stert is bedek met klein, digte, wit kolletjies. Soms is van die bevolking helder geel met 'n paar verspreide swart kolle op die lyf. Hierdie vis leef in tropiese strandmere en vlak koraal- en rotsriwwe in water wat 1 tot 20m diep is. Hulle is gewoonlik alleenlopers en vreet die punte van korale, alge en ongewerweldes. Hierdie blaasop lyk baie soos die Swartspikkel-blaasop (Arothron nigropunctatus) wat in sy geel fase is. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Arothron-meleagris.html


Aasvoëlberg is 'n 2 208 m hoë berg in die Vrystaat, Suid-Afrika, wes van die dorp Zastron. Hoewel talle berge in die Vrystaat hierdie naam dra, is dit blykbaar die enigste waar aasvoëls permanent in hul natuurlike omgewing voorkom. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Koördinate: 30°17′07″S 27°03′34″O / 30.28528°S 27.05944°O / -30.28528; 27.05944


Vir die plek in Limpopo, sien Tonteldoos, Limpopo 'n Tondeldoos is 'n kokertjie (dosie) met tontel daarin wat gebruik word om 'n vuur of 'n pyp aan te steek. Die tontel in die boksie is 'n ligte vlambare stof, soos katoen of 'n stukkie lap. 'n Vuursteen en 'n metaal ring, die vuurslag, word daarmee saam gebruik om vonke te verskaf. Die vuurslag bestaan uit koolstofhoudende yster. Die vuursteen word teen die tontel gedruk of vasgeknyp, terwyl die vuursteen teen die metaal ring (vuurslag) gekap word om vonke op die tontel te laat spat. As dit werk, sal die tontel begin smeul en kan daarop geblaas word om 'n vlammetjie te maak. Tonteldose het aan die begin van die 20ste eeu in onbruik verval. Vuurhoutjies het algemeen beskikbaar en goedkoper geraak en is ook aansienlik makliker om te gebruik. Die Afrikaanse woord tonteldoos (s.nw.) kom uit die Nederlandse streektaal (1692), ’n samestelling van tontel en doos, so genoem omdat dit bestaan uit ’n houer, soos ’n doos of koker, bv.


Kestellhof is 'n voorstad van Kimberley, die hoofstad van die Noord-Kaap, Suid-Afrika. Die voorstad is genoem na ds. John Daniel Kestell (1854–1941). Die latere ds. Kestell het in 1871 uit Pietermaritzburg saam met sy vader per ossewa na die nuwe diamantveld hier vertrek waar hulle twee jaar lank gedelf het. Ná sy opleiding as predikant het hy in 1881 na Suid-Afrika teruggekeer en 'n beroep aanvaar as hulpprediker van die NG gemeente Dutoitspan, Kimberley. Op die diamantdorp van destyds met al sy verarmdes en verwaarloosdes rig hy in 1891 die Newton-tehuis vir hawelose kinders op. Begin 1894 het hy na die NG gemeente Harrismith vertrek. Die nabygeleë voorstad Albertynshof is ook na 'n plaaslike NG predikant genoem, ds. J.R. Albertyn. Kestellhof is suidwes van die Groot Gat geleë en word begrens deur Rhodesdene in die weste, Hadison Park in die suidweste en New Park in die ooste. Vir sensusdoeleindes beslaan Kestellhof 0,51 km². In 2011 was hier 841 inwoners van wie 51,5 persent wit was en 39 persent swart. Die res was meestal bruin. Net meer as 57 persent van die inwoners in daardie jaar se huistaal was Afrikaans en 24 persent Setswana.


Koolstofdisulfied is 'n chemiese verbinding met die formule CS2. Dit is 'n vlugtige en giftige vloeistof wat baie brandbaar is. Koolstofdisulfied word in die nywerheid op groot skaal vervaardig. Ongeveer 235 000 ton is in 1991 wêreldwyd geproduseer. Dit kan uit die elemente vervaardig word volgens die reaksie: C + 2 S → C S 2 {\displaystyle C+2S\to CS_{2}} Swaweldamp word -onder uitsluiting van lug of vog- deur 'n bed van kool gelei by 800-1000 °C en die gasvormige reaksieproduk word afgevoer. Dit bevat koolstofdioksied, waterstofsulfied, swaweldamp en karbonielsulfied, wat geskei moet word. 'n Ander metode om dit te vervaardig is uit metaan: C H 4 + 4 S → C S 2 + 2 H 2 S {\displaystyle CH_{4}+4S\to CS_{2}+2H_{2}S} Die produk koolstofdisulfied word dikwels onder water gestoor om sy ontbrandingsgevaar te verminder. Koolstofdisulfied is 'n goeie nie-polêre oplosmiddel. Dit los selfs swawel op. Die stof is reaktief en 55-65% van die produk word gebruik vir die vervaardiging van rayon en sellofaan.


Hierdie artikel handel oor die etniese groep. Vir die taal, sien Amharies. Die Amhare (Amharies: አማራ, Āmara; Ge'ez: አምሐራ, ʾÄməḥära) is 'n etniese groep inheems aan die noordelike en sentrale hooglande van Ethiopië, veral in die Amharastreek. Volgens die nasionale sensus van 2007 woon byna 20 miljoen Amhare in Ethiopië, sowat 27% van dié land se bevolking. Hulle praat Amharies, 'n Semitiese taal binne die Afro-Asiatiese taalfamilie, as moedertaal. Die Amhare vorm die grootste etniese groep in Ethiopië naas die Oromo en het hulle naam gegee aan die Amharastreek, een van nege etniese streke in Ethiopië. Amharies is die amptelike taal van Ethiopië, hoewel dit nie dié land se grootste taal is nie. Die Amhare vorm sedert eeue gelede Ethiopië se invloedrykste etniese groep; hulle was die dryfkrag agter die Keiserryk Ethiopië, wat tussen 1137 en 1974 bestaan het. Daarbenewens woon sowat 195 260 Amhaarse immigrante in die Verenigde State, 115 500 in Israel, 18 020 in Kanada, 8 620 in die Verenigde Koninkryk, 5 600 in Duitsland en 4 515 in Australië.


Die Google-soekenjin is ’n soekenjin wat deur Google besit en bedryf word. Dit kan gebruik word om trefwoorde (teks) op webblaaie te soek. Dit is op 15 September 1997 bekendgestel en het sedertdien die mees gebruikte soekenjin op die wêreldwye web geword. Die woord Google het mettertyd sinoniem met internetsoektogte geword en is sedert 2006 selfs as ’n werkwoord in die Oxford-woordeboek opgeneem. Dit kan ook in Afrikaans as ’n werkwoord gebruik word en wel met ’n kleinletter-g. Google se soekenjin gebruik ’n gepatenteerde algoritme wat as "PageRank" bekend staan. Die algoritme word gebruik om resultate vir die soekopdrag te rangskik. Net soos die waarde van ’n wetenskaplike artikel bepaal word deur die aantal sitasies (aanhalings) daarvan, bepaal PageRank die belangrikheid van ’n artikel aan die hand van die aantal skakels daarheen. Elke verwysing na ’n bladsy is inderwaarheid ’n stem ten gunste van die betrokke artikel. Google ontleed ook die geloofwaardigheid van die bladsye wat die stem uitbring. PageRank gebruik ’n skaal van 0 tot 10. ’n Hoë PageRank beteken egter nie dat ’n bladsy vir alle soekopdragte hoog sal wees nie.


Leif Ove Andsnes (7 April 1970 –) is 'n Noorweegse pianis en kamermusiek musikant. Andsnes het reeds verskeie opnames vir Virgin Records en EMI gemaak. Andsnes het vir sy huidige "Beethoven Journey" projek die komponis se volledige klavierconcertos opgeneem saam met die Mahler Kamerorkes. Die opnames is op die Sony Classical plate-etiket vrygestel. Andsnes word deur IMG verteenwoordig. Andsnes is in Karmøy gebore en het onder Jiří Hlinka by die Bergen Musiekkonservatoria gestudeer, voordat hy in 1987 sy debuut in Oslo gemaak het. Hy het in 1989 in Brittanje saam met die Oslo Filharmoniese Orkes verskyn, asook in 1990 in die VSA met die Cleveland Simfonieorkes wat deur Neeme Järvi gedirigeer is. Hy is bekend as 'n strydros ten opsigte van die werke van Edvard Grieg.In 2002 het hy Grieg se Klavierconcerto tydens die laaste nag van die Britse The Proms gespeel. In November 2009 het Andsnes Pictures Reframed, naamlik 'n program bestaande uit Moessorgski se suite, vergesel van vyf hangende panele en 'n videoprojeksie deur Robin Rhode, by die Lincoln Sentrum se Alice Tully-saal uitgevoer.Hy het ook by Carnegie Hall tydens die Mostly Mozart-fees en die Apple-winkel in New York opgetree.


Akira Nishino (西野 朗, Nishino Akira?, 7 April 1955 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Conner Rayburn is 'n Amerikaanse akteur. Hy is bekend vir sy rolle in die rolprente Walk Hard: The Dewey Cox Story (2007), Madagascar: Escape 2 Africa (2008), en Old Dogs (2009), en in die televisiereeks According to Jim (2001). 2007: Walk Hard: The Dewey Cox Story 2008: Madagascar: Escape 2 Africa 2009: Old Dogs 2001: According to Jim Conner Rayburn in die Internet-rolprentdatabasis


Neutrondiffraksie is 'n tegniek om die struktuur van materiale te bestudeer deur hulle met neutrone te bombardeer en die (koherente) strooiing van die neutrone te meet. Die strooiing is gewoonlik elasties, maar kan soms onelasties wees. In die jare 1930 het navorsers begin om met diffraksie van neutrone te eksperimenteer, maar dit het nie tot bruikbare resultate gelei nie omrede die beskikbare bronne te swak was. In 1945 het dit verander. Kernreaktore het 'n Maxwell-spektrum van neutrone opgelewer waaruit Zinn met 'n baie groot kristal as monochromator 'n bundel neutrone met 'n noue bereik van golflengtes uitgeselekteer het, wat vir 'n diffraksie-eksperiment gebruik kon word. In vergelyking met X-straalbronne was dit nog steeds 'n swak bron gewees en het dit groot monsters vereis, wat die tegniek lank tot poeierdiffraksie beperk het. Rondom 1951 het dit duidelik geword dat dit nie die elektrone rondom die kern is wat verantwoordelik vir die strooiing is nie, soos in die geval by X-straaldiffraksie nie, maar die kern se spin, of – indien die materiaal magnetiese orde bevat – ook die ongepaarde elektron s'n.


Arcade Fire is 'n Amerikaans-Kanadese indie-rockgroep uit Montreal, Quebec wat uit Win Butler en sy vrou Régine Chassagne, Win se jonger broer William Butler, Richard Perry, Tim Kingsbury en Jeremy Gara bestaan. Die groep se huidige line-up sluit tydens konserttoere ook die vroeëre kernlid Sarah Neufeld, Tiwill Duprate en Stuart D. Bogie in. Win Butler Régine Chassagne Richard Reed Parry William Butler Tim Kingsbury Jeremy Gara Funeral (2004) Neon Bible (2007) The Suburbs (2010) Reflektor (2013) Everything Now (2017) We (2022)


'n Middeljare krisis is 'n emosionele toestand wat gekenmerk word deur twyfel en angs waar 'n mens ongemaklik voel oor die gewaarwording dat sy lewe al halfpad verby is. Dit word tipies gekenmerk deur 'n nabetragting deur die individu oor wat hy gedoen en bereik het tot en met daardie tydstip in sy lewe. Daar word gewoonlik deur die individu betrokke gevoel dat hy nie genoeg bereik het nie. Die individu ondervind dikwels verveeldheid met sy lewe, werk en lewensmaat en mag selfs 'n sterk begeerte ontwikkel om veranderinge in een of elkeen van hierdie aspekte van sy lewe te maak. Die toestand word ook die begin van individualisering genoem, 'n proses van self-aktualisering wat gewoonlik voortduur tot en met die dood. Die toestand kom meestal voor in mense in hulle 30s tot 40s en is geneig om meer intens by mans as vrouens voor te kom. Hierdie artikel is ’n saadjie. Voel vry om Wikipedia te help deur dit uit te brei.


Die Universiteit van Padua (Italiaans: Università degli Studi di Padova, UNIPD) is 'n vooraanstaande Italiaanse universiteit geleë in die stad Padua, Italië. Die Universiteit van Padua is in 1222 gestig as 'n regskool en was een van die mees vooraanstaande universiteite in vroegmoderne Europa. Padua is die tweede oudste universiteit in Italië en die wêreld se vyfde oudste universiteit. In 2010 het die universiteit ongeveer 65 000 studente gehad, en in 2016 was dit geklassifiseer as die beste universiteit onder Italiaanse tersiêre instellings van hoër onderwys met meer as 40 000 studente. "Tulane University - School of Liberal Arts - News From the Field: Linda Carroll" (in Engels). Geargiveer vanaf die oorspronklike op 8 April 2016. Besoek op 31 Mei 2015. "The University of Padua" (in Engels). Geargiveer vanaf die oorspronklike op 13 Desember 2019. Besoek op 31 Mei 2015. "University of Padua". Besoek op 31 Mei 2015. University of Padua Website Museums of the University Faculty of Engineering Geargiveer 11 Oktober 2006 op Wayback Machine University Human Rights Centre Hierdie artikel is ’n saadjie.


'n Vliegdekskip is 'n soort oorlogskip wat ontwerp is om as 'n drywende lugbasis te dien. Dit laat 'n lugmag toe om 'n groter gebied te patrolleer, en om dieper in vyandige areas in te dring aangesien daar minder tyd en brandstof benodig word om by die teiken uit te kom. Ander take wat vliegdekskepe verrig is die diens van vliegtuie en ander toerusting en die vervoer van soldate. Bo-op, gewoonlik aan die kant van die skip, is die eiland. Dit huisves die brug, vanwaar die skip beheer word, die beheerkamer, vanwaar die vliegtuigbewegings beheer word en baie toerusting bv. kommunikasie en radars. Daar is ook 'n beheertoring in die brug, net soos by 'n lughawe. Die eiland staan op die vliegdek. Die vliegdek word gebruik deur vliegtuie om te land en op te styg. Die vliegdek word ook goed gepantser vir beskerming van die skip. Op die vliegdek is 'n stoomkatapult, wat gebruik word om die vliegtuie te versnel wanneer hulle opstyg. Onder die vliegdek is die loodse waar die vliegtuie gestoor word wanneer hulle nie in gebruik is nie.


Die Rooikophoutkapper (Lybius torquatus) is een van die houtkappers wat die volopste in Afrika is. In Engels staan die voël bekend as die Black-collared barbet. Die houtkapper kom voor in Sub-Sahara Afrika regdeur Angola, Botswana, Burundi, die Demokratiese Republiek van die Kongo, Kenia, Lesotho, Malawi, Mosambiek, Namibië, Rwanda, Suid-Afrika, eSwatini, Tanzanië, Uganda, Zambië en Zimbabwe. Die rooikophoutkapper is een van vele duetspesies in die Lybius genus en uiter gereeld duette in sy dag-tot-dag lewe. Daar word geen sang op sy eie, deur net een lid van die spesie, gemaak nie. Die repertoire van die duette wissel ook nie veel nie. Hierdie spesie word geredelik herken aan sy harde duet, wat klink soos "too-puddly! too-puddly! too-puddly!" of "too-doodle! too-doodle!".... vergesel van 'n vlerkgeklap. Benewens die vlerkgeklap, draai die voëls in die paar na mekaar terwyl hulle fluit, en leun vorentoe terwyl plegtig voor mekaar gebuig word. Hierdie voël gee 'n verskeidenheid van roepe, insluitende sy grommende waarskuwingsroep en skril, harde gegons.


Die Geleedpotiges of artropodes (filum of superfilum Arthropoda) is 'n groot groep ongewerweldes (diere sonder 'n ruggraat). Diere soos insekte, spinagtiges (spinnekoppe), skaaldiere (krappe en krewe), garnale en veelpotiges (duisendpote) is almal geleedpotiges. Geleedpotiges het gelede pote, 'n gesegmenteerde liggaam en 'n eksoskelet (harde dop om die liggaam). Geleedpotiges het verreweg die grootste aantal spesies van enige groep diere, en moontlik ook van enige filum van enige lewende organisme op aarde. 'n Enkele orde van insekte – die kewers – oortref byvoorbeeld al die ander in die aantal spesies. Sommige geleedpotiges, veral die insekte, lewe op land. Hulle harde eksoskelette beskerm hulle teen uitdroging. Hulle is ook die eerste filum wat ware vlug bemeester het. Die skaaldiere (Crustacea) is ook 'n klas van die Arthropoda, maar lewe meestal in die water of is van klam toestande afhanklik vir oorlewing. Geleedpotiges is 'n bron van voedsel vir baie diere, insluitend die mens. Duisendpoot Spinnekop Krap Skoenlapper Claire Philip, red. (2016). Die monster-feiteboek oor dinosourusse en lewe in die oertyd.


David Janssen (27 Maart 1931 – 13 Februarie 1980) was 'n Amerikaanse akteur. Hy was bekend vir sy rolle in die rolprente The Shoes of the Fisherman (1968) en The Green Berets (1968), en in die televisiereeks The Fugitive (1963). 1956: Showdown at Abilene 1960: Hell to Eternity 1961: Dondi 1961: King of the Roaring 20's: The Story of Arnold Rothstein 1961: Man-Trap 1961: Ring of Fire 1961: Twenty Plus Two 1963: My Six Loves 1967: Warning Shot 1968: The Shoes of the Fisherman 1968: The Green Berets 1969: Generation 1969: Marooned 1969: Where It's At 1970: Macho Callahan 1975: Once Is Not Enough 1976: The Swiss Conspiracy 1977: Warhead 1978: Covert Action 1957: Richard Diamond, Private Detective 1963: The Fugitive 1968: Your All-American College Show 1969: The Movie Game 1971: O'Hara, U.S. Treasury 1973: Harry O 1979: Biography 1962: Belle Sommers 1963: The Fugitive 1969: Monsanto Night Presents Lena Horne 1970: Night Chase 1972: The Longest Night 1972: Moon of the Wolf 1973: Birds of Prey 1973: Hijack! 1973: Pioneer Woman 1973: AFI Life Achievement Award: A Tribute to John Ford 1974: Fer-de-Lance 1974: Smile Jenny, You're Dead 1976: Mayday at 40,000 Feet! 1976: Stalk the Wild Child 1977: A Sensitive, Passionate Man 1978: Nowhere to Run 1978: Superdome 1978: TV: The Fabulous Fifties 1979: The Golden Gate Murders 1979: S.O.S. Titanic 1980: City in Fear 1980: High Ice David Janssen in die Internet-rolprentdatabasis


Diego Forlán Corazo (Montevideo, 19 Mei 1979) is 'n Uruguaanse professionele sokkerspeler wat vir Cerezo Osaka speel en vanaf 2002 tot 2014 vir die Uruguaanse nasionale sokkerspan gespeel het. Na afloop van die Sokker-Wêreldbekertoernooi in 2010 is hy as die beste speler van die toernooi aangewys. "Site oficial do Sport Club Internacional :: Grupo de Jogadores" (in Portugees). Internacional.com.br. Geargiveer vanaf die oorspronklike op 10 Julie 2017. Wikimedia Commons het meer media in die kategorie Diego Forlán. Hierdie artikel is ’n saadjie. Voel vry om Wikipedia te help deur dit uit te brei.


Marlon Brando (1924–2004) was 'n Oscar-bekroonde akteur wat meer as 'n halfeeu in die rolprentwêreld aktief was. Hy word oor die algemeen as een van die beste Amerikaanse akteurs ooit beskou en verskyn in die sewende plek op die America Film Institute se ranglys van die tien beste akteurs. In sy dertigerjare is hy as 'n sekssimbool beskou en word hy onthou vir sy rolle as Stanley Kowalski in A Streetcar Named Desire (1951) en Terry Malloy in On the Waterfront (1954). Hy het aanvanklik erkenning en 'n Oscar-benoeming gekry vir die rol van Stanley Kowalski in die rolprentaanpassing van Tennessee Williams A Streetcar Named Desire, 'n rol waarop hy suksesvol ontstaan het Broadway. As middeljarige akteur het sy werk as akteur meer aandag getrek as sy voorkoms en het hy 'n Oscar-toekenning gewen vir sy rol as Vito Corleone in The Godfather (1972). Hy word ook onthou vir sy rol as Paul in Last Tango in Paris (1973) en as kolonel Walter Kurtz in Apocalypse Now (1979), wat beide deur Francis Ford Coppola geregisseer is.


Die Gryskopspeg (Dendropicos griseocephalus) is 'n algemene standvoël in digte boomveld en woud; dikwels in klein woudkolle en naby woudrande. Die voël is 17 – 19 cm groot en weeg 40 - 50 gram. In Engels staan die voël bekend as die Olive Woodpecker. Hierdie voëls kom in suidelike en suid-sentraal Afrika voor en het 3 subspesies: Dendropicos griseocephalus ruwenzori: van Angola tot sentraal Tanzanië suidelik tot Zimbabwe en Namibië. Dendropicos griseocephalus kilimensis: noordelike en oostelike Tanzanië. Dendropicos griseocephalus griseocephalus: van suidelike Mosambiek tot Suid-Afrika. Wikispecies het meer inligting oor: Dendropicos griseocephalus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Dendropicos griseocephalus". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Gobi (Mongools: Говь Gof, letterlik "halfwoestyn"; Chinees: 戈壁, Gēbì) is 'n steppewoestyn in Sentraal-Asië en die sesde grootste woestyn ter wêreld. Dit is in die noorde en noordooste van die Volksrepubliek China asook in die suide van Mongolië geleë. Die woestynbekken van die Gobi word in die noorde begrens deur die Altai-gebergte en die grasvlaktes en steppe in Mongolië, in die suidweste deur die Hexikorridor en die Hoogland van Tibet, en in die suidooste deur die Noord-Chinese vlaktes. Die Gobiwoestyn het 'n noemenswaardige geskiedenis as deel van die uitgestrekte Mongoolse Ryk en as plek van verskeie belangrike stede aan die Syroete. Marco Polo, die beroemde Venesiaanse reisiger, van wie se reise deur Asië in die laat 13de eeu hom ook aan die Gobi blootgestel het, het dit as volg beskryf: "Die woestyn is so groot dat dit volgens bewering 'n jaar of meer duur om dit op sy breedste plek van oos na wes oor te steek; hier, waar die woestyn op sy smalste is, duur dit 'n maand.


Mesopotamië Mesopotamië (Arabies: بِلَاد ٱلرَّافِدَيْن, Bilād ar-Rāfidayn; Grieks: Μεσοποταμία; Siries: ܐܪܡ ܢܗܪ̈ܝܢ, Ārām-Nahrīn, of ܒܝܬ ܢܗܪ̈ܝܢ, Bēṯ Nahrīn) is ’n historiese streek van Wes-Asië, tussen die Eufraat- en Tigrisrivier in die noordelike deel van die Vrugbare Halfmaan. Die woord "Mesopotamië" is van Grieks afgelei en beteken letterlik "land tussen die riviere". Die grootste gedeelte van die gebied is vandag in Irak geleë, maar dele daarvan is in Koeweit, Oos-Sirië, Suidoos-Turkye en Iran. Die Sumeriërs, Akkadiërs, Assiriërs en Babiloniërs het Mesopotamië van die begin van die opgetekende geskiedenis (omstreeks 3100 v.C.) oorheers tot met die val van Babilon in 539 v.C., toe dit deur die Achaemenidiese Ryk verower is. Alexander die Grote het dit in 332 v.C. verower en ná sy dood het dit deel van die Griekse Seleukidiese Ryk geword. Later het die Arameërs groot dele van Mesopotamië oorheers (omstreeks 900 v.C. – 270 n.C.). Belangrike stede was Uruk, Nippur, Nineve en Babilon.


Die Afrikaanse boomvalk (Falco cuvierii) is 'n skaars inter-Afrika somertrekvoël. Hulle leef gewoonlik in boomveld, woude en die aangrensende oop wêreld. Die voël is 28–30 cm groot en weeg 15–220 gram. In Engels staan die voël bekend as African hobby. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Falco cuvierii". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Wikimedia Commons het meer media in die kategorie Afrikaanse boomvalk. Wikispecies het meer inligting verwant aan Afrikaanse boomvalk http://avibase.bsc-eoc.org/species.jsp?lang=EN&avibaseid=F56A73BF6465516D Hierdie artikel is ’n saadjie. Voel vry om Wikipedia te help deur dit uit te brei.


Die Bosveldtinktinkie (Cisticola chiniana) is 'n algemene standvoël in boomveld, savanne en bossieveld. Die voël is 15 cm groot en die mannetjie weeg 18 gram met die wyfie 14 gram. In Engels staan die voël bekend as die Rattling cisticola. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Cisticola chiniana". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013.AS1-onderhoud: ref=harv (link)


Jean Dixon (14 Julie 1896 – 12 Februarie 1981) was 'n Amerikaanse aktrise. Sy was bekend vir haar rolle in die rolprente Sadie McKee (1934), My Man Godfrey (1936), Holiday (1938), en Joy of Living (1938). 1934: Sadie McKee 1935: Mister Dynamite 1936: My Man Godfrey 1936: Magnificent Brute 1937: Swing High, Swing Low 1937: You Only Live Once 1938: Holiday 1938: Joy of Living 1960: The Valley of Decision Jean Dixon in die Internet-rolprentdatabasis


Die 1999 Formule 1 Kanadese Grand Prix is op 13 Junie 1999 in Montreal, Kanada gehou. Die veiligheidsmotor moes vierkeer op die baan verskyn, 'n rekord wat gestaan het tot die 2011 Kanadese Grand Prix, toe die veiligheidsmotor vyfmaal op die baan verskyn het.


Joan Collins (gebore 23 Mei 1933) is 'n Engelse aktrise en vervaardiger.


Die Yamaguchi-prefektuur (山口県, Yamaguchi-ken?) is een van die 47 prefekture van Japan. Yamaguchi is die hoofstad en belangrikste stedelike gebied.


Die Gini-koëffisiënt is 'n mate van statistiese verspreiding wat deur die Italiaanse statistikus Corrado Gini ontwikkel is en in 1912 in sy werk Varieerbaarheid en Muteerbaarheid (Italiaans: Variabilità e mutabilità) gepubliseer is. Dit word gewoonlik aangewend as 'n mate van ongelykheid van inkomste of rykdom. Dit het egter ook toepassings in die studie van ongelykhede in sulke diverse velde as gesondheidswetenskappe, ekologie, en chemie. Die Gini-koëffisiënt word gewoonlik gedefinieer as wiskundig gegrond op die Lorenz-kurwe, wat die proporsie van die totale inkomste van die bevolking op die y-as skets wat kummulatief deur die onderste x% van die bevolking verdien word (kyk die diagram hiernaas). Die lyn by 45° verteenwoordig dus volkome gelykheid van inkomstes. Die Gini-koëffisiënt kan dan so aan gedink word as die verhouding van die oppervlakte wat tussen die lyn van gelykheid en die Lorenz-kurwe lê (gemerk "A" in die diagram) teenoor die totale oppervlakte onder die lyn van gelykheid (gemerk "A" en "B" in die diagram); dit wil sê G = A / ( A + B ) {\displaystyle G=A/(A+B)}


Mikhail Nikolayevich Baryshnikov (Russies: Михаи́л Никола́евич Бары́шников; gebore op 28 Januarie 1948) is ’n Russiese balletdanser, choreograaf en akteur wat die Sowjetunie verlaat en hom in Amerika gevestig het. Hy word dikwels saam met Vaslav Nijinsky en Rudolf Nureyev genoem as een van die grootste balletdansers in die geskiedenis. Ná ’n belowende loopbaan in die Kirof-balletgeselskap in Leningrad (nou Sint Petersburg) het hy in 1974 na Kanada oorgeloop vir meer Westerse dansgeleenthede. Nadat hy vryskut gedans het, het hy by die New Yorkse Balletgeselskap aangesluit as ’n hoofdanser. Hy was daarna by die American Ballet Theatre, waar hy later die artistieke direkteur geword het. Baryshnikov het veral moderne danse bevorder en talle werke, insluitende sy eie, aangebied. Sy sukses as akteur op die verhoog en televisie en in rolprente het gehelp dat hy waarskynlik die mees herkende moderne balletdanser is. In 1977 het hy ’n Oscar- en Golden Globe-benoeming gekry vir sy rol as Yuri Kopeikine in die rolprent The Turning Point. Hy het ook ’n aansienlike rol gehad in die laaste seisoen van die TV-reeks Sex and the City.


Ian Douglas Smith (Selukwe, 8 April 1919 - Kaapstad, 20 November 2007) is 'n voormalige Rhodesiese politikus. Hy was deel van die blanke minderheid van Britse afkoms wat hulself in Rhodesië (nou Zimbabwe) gevestig het. Smith is gebore in Selukwe, Rhodesië, en nou bekend as Shurugwi, Zimbabwe. Hy is die familie se jongste kind en het twee ouer susters gehad, Phyllis en Joan. Hy het skoolgegaan in Gwelo (nou Gweru). Ian Smith het in die ekonomie studeer aan die Rhodes-universiteit in Suid-Afrika. Tydens die Tweede Wêreldoorlog was hy 'n vlieënier in die Britse Lugmag (RAF) en veg in Italië en Duitsland. Op 4 Oktober 1943 word hy ernstig beseer in 'n vliegongeluk (die een helfte van sy gesig se gelaatstrekke funksioneer daarna nie meer optimaal nie, wat sy starre gelaatsuitdrukking verklaar). Ná sy herstel word hy in Italië ontplooi waar sy Spitfire deur Duitse lugafweervuur afgeskiet word. Hy land met sy valskerm in 'n gebied onder Duitse beheer, maar slaag daarin om met die hulp van Italiaanse partisane en Franse weerstandsgroepe weer die Geallieerdes se linies te bereik sonder om gevang te word.


'n Dagsoom (Engels: outcrop) is 'n sigbare blootstelling van bodemrots of antieke oppervlakkige afsettings op die oppervlak van die Aarde. 'n Sub-dagsoom (Engels: subcrop) vorm waar 'n laag gesteentes teen 'n ander laag gesteentes doodloop. Dit kan bv. vorm waar 'n formasie deur tektoniese kragte geroteer-word, en op die oppervlak verweer waar dit dagsoom. Hierdie laag kan dan later weer bedek word tydens 'n daaropvolgende fase van afsetting. Hierdie nuwe laag/lae verkit later, om 'n nuwe sedimentêre formasie te vorm, waarteen die oorspronklike laag dan dagsoom. Dagsome dek nie die die grootste gedeeltes van die landoppervlakte van die Aarde nie, aangesien die bodemrots of oppervlakkige afsettings in die meeste gevalle bedek word deur 'n laag grond en plantegroei, en nie van naby gesien of ondersoek kan word nie. Op plekke waar die oorliggende dekking verwyder word deur erosie of tektoniese opheffing, kan die rots dagsoom. Sulke blootstelling sal die meeste voorkom in gebiede waar erosie vinniger as verwering voorkom, soos teen steil heuwels, bergkranse en bergtoppe, rivieroewers en tektonies aktiewe gebiede.


Eddie Redmayne (gebore 6 Januarie 1982) is 'n Engelse akteur. Hy is bekend vir sy rolle in die rolprente Les Misérables (2012), The Theory of Everything (2014), The Danish Girl (2015), en Jupiter Ascending (2015). 2006: Like Minds 2007: Savage Grace 2008: The Yellow Handkerchief 2009: Powder Blue 2009: Glorious 39 2010: Black Death 2011: Hick 2011: My Week with Marilyn 2012: Les Misérables 2014: The Theory of Everything 2015: The Danish Girl 2015: Jupiter Ascending 2015: Thomas & Friends: Sodor's Legend of the Lost Treasure 2016: Fantastic Beasts and Where to Find Them 2018: Fantastic Beasts: The Crimes of Grindelwald 2018: Early Man The Good Nurse The Last Days of Night The Aeronauts 2008: Sundance Red Carpets 2016: Invincible A-List with Vince & Joan 2011: The Miraculous Year 2015: War Art with Eddie Redmayne 2016: Children in Need: Fantastic Beasts Special 2006: Like Minds: Casting the Boys 2010: On the Edge of War: Uncovering 'Glorious 39' 2010: Red 2011: My Week with Marilyn: The Untold Story of an American Icon 2016: The Making of the Danish Girl 2017: Fantastic Beasts and Where to Find Them: Bowtruckle 2017: Fantastic Beasts and Where to Find Them: Demiguise 2017: Fantastic Beasts and Where to Find Them: Erumpent 2017: Fantastic Beasts and Where to Find Them 360: Shaping the World of Fantastic Beasts 2017: Fantastic Beasts and Where to Find Them: Meet the Fantastic Beasts 2017: Fantastic Beasts and Where to Find Them: Niffler 2017: Fantastic Beasts and Where to Find Them: Occamy 2017: Fantastic Beasts and Where to Find Them: Thunderbird 2017: Fantastic Beasts and Where to Find Them: Before Harry Potter 2017: Fantastic Beasts and Where to Find Them: Newt 2017: Fantastic Beasts and Where to Find Them: The No Maj Baker Eddie Redmayne in die Internet-rolprentdatabasis


Angelique Cabral (gebore 28 Januarie 1979) is 'n Amerikaanse aktrise, vervaardiger, en skryfster. Sy is bekend vir haar rolle in die rolprent Friends with Benefits (2011) en in die televisiereekse Donot Trust the B---- in Apartment 23 (2012), Enlisted (2014), en Life in Pieces (2015). 2006: Together 2011: Friends with Benefits 2016: Ceresia 2012: Donot Trust the B---- in Apartment 23 2014: Enlisted 2015: Life in Pieces 2019: Undone 2013: Continuing Fred 2014: Two to Go 2011: dated. Angelique Cabral in die Internet-rolprentdatabasis